title: 2012/799/UE: Deċiżjoni tal-Parlament Ewropew tat- 23 ta’ Ottubru 2012 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima II — Kunsill

text:
               20.12.2012

               MT

               Il-Ġurnal Uffiċjali tal-Unjoni Ewropea

               L 350/69

         DEĊIŻJONI TAL-PARLAMENT EWROPEW
   tat-23 ta’ Ottubru 2012
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima II — Kunsill
   (2012/799/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

               —

               wara li kkunsidra l-kontijiet annwali finali tal-Unjoni Ewropea għas-sena finanzjarja 2010 (COM(2011) 473 — C7-0258/2011) (2),

               —

               wara li kkunsidra r-rapport annwali tal-Kunsill għall-awtorità ta’ kwittanza dwar il-verifiki interni mwettqa fis-sena 2010,

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2010, flimkien mat-tweġibiet tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra d-deċiżjoni tiegħu tad-data 10 ta’ Mejju 2012 (5) li tipposponi d-deċiżjoni ta’ kwittanza għas-sena finanzjarja 2010, kif ukoll ir-riżoluzzjoni ta’ ma’ dik id-deċiżjoni,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (6), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra d-Deċiżjoni Nru 31/2008 tas-Segretarju Ġenerali tal-Kunsill/Rappreżentant Għoli għall-Politika Barranija u ta’ Sigurtà Komuni dwar ir-rimborż tal-ispejjeż tal-ivvjaġġar tad-delegati tal-Membri tal-Kunsill (7),

               —

               wara li kkunsidra l-Ftehim Interistituzzjonali bejn il-Parlament Ewropew, il-Kunsill u l-Kummissjoni tas-17 ta’ Mejju 2006 dwar id-dixxiplina baġitarja u l-ġestjoni finanzjarja tajba (8),

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra t-tieni rapport tal-Kumitat għall-Kontroll tal-Baġits (A7-0301/2012),

               1.

               Jiċħad il-kwittanza lis-Segretarju Ġenerali tal-Kunsill dwar l-implimentazzjoni tal-baġit tal-Kunsill għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni u r-riżoluzzjoni li hi parti integrali minnha lill-Kunsill, lill-Kummissjoni, lill-Qorti tal-Ġustizzja, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li tiġi ppubblikata fil-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 64, 12.3.2010.

      (2)  ĠU C 332, 14.11.2011, p. 1.

      (3)  ĠU C 326, 10.11.2011, p. 1.

      (4)  ĠU C 332, 14.11.2011, p. 134.

      (5)  ĠU L 286, 17.10.2012, p. 22.

      (6)  ĠU L 248, 16.9.2002, p. 1.

      (7)  Deċiżjoni li toħroġ mir-Regoli ta’ Proċedura tal-Kunsill tat-22 ta’ Lulju 2002 (ĠU L 230, 28.8.2002, p. 7).

      (8)  ĠU C 139, 14.6.2006, p. 1.
    ---documentbreak---

               20.12.2012

               MT

               Il-Ġurnal Uffiċjali tal-Unjoni Ewropea

               L 350/71

         RIŻOLUZZJONI TAL-PARLAMENT EWROPEW
   tat-23 ta’ Ottubru 2012
   li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni ewropea għas-sena finanzjarja 2010, taqsima II — Kunsill
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

               —

               wara li kkunsidra l-kontijiet annwali finali tal-Unjoni Ewropea għas-sena finanzjarja 2010 (COM(2011)473 — C7-0258/2011) (2),

               —

               wara li kkunsidra r-rapport annwali tal-Kunsill għall-awtorità ta’ kwittanza dwar il-verifiki interni mwettqa fis-sena 2010,

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2010, flimkien mat-tweġibiet tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra d-deċiżjoni tiegħu tad-data 10 ta’ Mejju 2012 (5) li tipposponi d-deċiżjoni ta’ kwittanza għas-sena finanzjarja 2010, kif ukoll ir-riżoluzzjoni ta’ ma’ dik id-deċiżjoni,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (6), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra d-Deċiżjoni Nru 31/2008 tas-Segretarju Ġenerali tal-Kunsill/Rappreżentant Għoli għall-Politika Barranija u ta’ Sigurtà Komuni dwar ir-rimborż tal-ispejjeż tal-ivvjaġġar tad-delegati tal-Membri tal-Kunsill (7),

               —

               wara li kkunsidra l-Ftehim Interistituzzjonali bejn il-Parlament Ewropew, il-Kunsill u l-Kummissjoni tas-17 ta’ Mejju 2006 dwar id-dixxiplina baġitarja u l-ġestjoni finanzjarja tajba (8),

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra t-tieni rapport tal-Kumitat għall-Kontroll tal-Baġits (A7-0301/2012),

               A.

               billi “ċ-ċittadini għandhom id-dritt li jkunu jafu kif it-taxxi tagħhom qed jintefqu u kif qed tiġi mmaniġġjata s-setgħa fdata f’idejn il-korpi politiċi” (9),

               B.

               billi l-Kunsill, bħala istituzzjoni tal-Unjoni, għandu jkun soġġett għall-obbligu demokratiku ta’ rendikont lejn ċ-ċittadini tal-Unjoni fejn tidħol l-implimentazzjoni tal-fondi tal-Unjoni,

               C.

               billi l-Parlament huwa l-uniku korp elett direttament fost l-istituzzjonijiet Ewropej, u għandu r-responsabbiltà li jagħti kwittanza fir-rigward tal-implimentazzjoni tal-baġit ġenerali tal-Unjoni,

               1.

               Jenfasizza r-rwol mogħti mit-TFUE lill-Parlament Ewropew fir-rigward tal-kwittanza baġitarja;

               2.

               Ifakkar li, skont l-Artikolu 335 tat-TFUE, “l-Unjoni għandha tkun rappreżentata minn kull waħda mill-istituzzjonijiet, bis-saħħa tal-awtonomija amministrattiva tagħhom, fi kwistjonijiet li għandhom x’jaqsmu mal-operat rispettiv tagħhom”, u dan ifisser li, meta jitqies l-Artikolu 50 tar-Regolament Finanzjarju, l-istituzzjonijiet huma responsabbli b’mod individwali għall-implimentazzjoni tal-baġits tagħhom;

               3.

               Ifakkar li, skont ir-Regola 77 tar-Regoli ta’ Proċedura tiegħu “Id-dispożizzjonijiet li jirregolaw il-proċedura ta’ għoti ta’ kwittanza lill-Kummissjoni dwar l-implimentazzjoni tal-baġit għandhom japplikaw bl-istess mod għall-proċedura ta’ għoti ta’ kwittanza: […]

                           —

                           lill-persuni responsabbli mill-implimentazzjoni tal-baġits ta’ istituzzjoniijiet u organi oħra tal-Unjoni Ewropea bħal ma huma l-Kunsill (f’dak li għandu x’jaqsam mal-attivitajiet tiegħu bħala eżekuttiv), il-Qorti tal-Ġustizzja tal-Unjoni Ewropea, il-Qorti tal-Awdituri, il-Kumitat Ekonomiku u Soċjali Ewropew u l-Kumitat tar-Reġjuni”;

      Opinjoni tal-Qorti tal-Awdituri dwar il-Kunsill fid-dikjarazzjoni ta’ assigurazzjoni 2010

               4.

               Jenfasizza li fir-rapport annwali tagħha għall-2010, il-Qorti tal-Awdituri kkritikat il-finanzjament tal-proġett tal-bini “Residence Palace” minħabba xi pagamenti bil-quddiem li jkunu saru (paragrafu 7.19); jinnota li l-Qorti tal-Awdituri sabet li matul il-perjodu 2008-10, is-somma totali tal-pagamenti bil-quddiem imħallsa mill-Kunsill laħqet is-somma ta’ EUR 235 000 000; jinnota li t-total tħallas minn linji baġitarji mhux użati biżżejjed; jinnota li “nuqqas ta’ utilizzazzjoni” huwa t-terminu politikament korrett għal allokazzjoni tal-baġit żejda; jenfasizza li fl-2010, il-Kunsill żied il-linja baġitarja “Akkwist ta’ proprjetà immobbli” b’EUR 40 000 000;

               5.

               Jinnota l-ispjegazzjoni tal-Kunsill dwar il-fatt li l-approprjazzjonijiet saru disponibbli permezz ta’ trasferimenti baġitarji awtorizzati mill-awtorità tal-baġit skont il-proċeduri previsti fl-Artikoli 22 u 24 tal-Regolament Finanzjarju;

               6.

               Jaqbel mal-Qorti tal-Awdituri li din il-proċedura tagħmel ħsara lill-prinċipju baġitarju tal-preċiżjoni, minkejja l-iffrankar miksub fil-ħlas tal-kera;

               7.

               Jinnota t-tweġiba tal-Kunsill li l-ammonti għal-linji baġitarji għall-ispejjeż tal-interpretazzjoni u tal-ivvjaġġar tad-delegazzjonijiet għandhom ikunu aktar konformi mal-konsum reali u jitlob li jsir ippjanar baġitarju aħjar sabiex jiġu evitati l-prattiki attwali fil-futur;

               8.

               Ifakkar lill-Qorti tal-Awdituri fit-talba tal-Parlament biex twettaq valutazzjoni fil-fond tas-sistemi superviżorji u ta’ kontroll fil-Kunsill, simili għall-valutazzjonijiet li wettqet fil-Qorti tal-Ġustizzja, l-Ombudsman Ewropew u l-Kontrollur Ewropew għall-Protezzjoni tad-Data waqt it-tħejjija tar-Rapport Annwali tal-Qorti tal-Awdituri għas-sena finanzjarja 2010;

               9.

               Itenni li sorveljanza effiċjenti fuq il-proċess ta’ implimentazzjoni baġitarja hi kwistjoni ta’ responsabilità kbira u t-twettiq tagħha jiddependi kompletament fuq koperazzjoni interistituzzjonali bla xkiel bejn il-Kunsill u l-Parlament;

      Kwistjonijiet pendenti

               10.

               Jiddeplora d-diffikultajiet permanenti li kien hemm mal-Kunsill fil-proċeduri ta’ kwittanza għas-snin finanzjarji 2007, 2008 u 2009, rigward parteċipazzjoni fi djalogu miftuħ u formali mal-Kumitat għall-Kontroll tal-Baġit kif ukoll li jwieġeb il-mistoqsijiet tal-Kumitat; ifakkar li l-Parlament irrifjuta li jagħti l-kwittanza lis-Segretarju Ġenerali tal-Kunsill għall-implimentazzjoni tal-baġit tal-Kunsill għas-sena finanzjarja 2009 għar-raġunijiet li ngħataw fir-riżoluzzjonijiet tiegħu tal-10 ta’ Mejju 2011 (10) u tal-25 ta’ Ottubru 2011 (11);

               11.

               Jirrikonoxxi li rċieva għadd ta’ dokumenti għall-proċedura ta’ kwittanza 2010 (id-dikjarazzjonijiet finanzjarji finali tal-2010 li jinkludu l-kontijiet, rapport dwar l-attività finanzjarja u sommarju tal-awditjar intern għall-2010); għadu qed jistenna d-dokumenti kollha meħtieġa għal kwittanza (b’mod partikulari dawk relattivi għall-awditjar intern sħiħ tal-2010);

               12.

               Ifakkar li l-President tal-Kumitat għall-Kontroll tal-Baġit bagħat, fil-31 ta’ Jannar 2012, ittra (12) lill-presidenza fil-kariga tal-Kunsill li fiha talab lill-Kunsill jirrispondi għall-mistoqsijiet annessi mal-ittra msemmija fil-qafas tal-kwittanza;

               13.

               Ifakkar li, fir-riżoluzzjoni tiegħu li fiha l-osservazzjonijiet li huma parti integrali tad-deċiżjoni msemmija hawn fuq tal-10 ta’ Mejju 2012 rigward il-kwittanza fuq l-eżekuzzjoni tal-baġit ġenerali tal-Unjoni Ewropea għall-eżerċizzju 2010, Taqsima II — Kunsill, il-Parlament għamel 26 mistoqsija supplementari marbuta mal-proċedura ta’ kwittanza;

               14.

               Jiddispjaċih li l-Kunsill jirrifjuta li jwieġeb dawn il-mistoqsijiet;

               15.

               Jiddispjaċih ukoll li l-Kunsill ma aċċettax l-istedina tal-Parlament għal-laqgħa li tulha l-Kumitat għall-Kontroll tal-Baġit iddibatta l-kwittanza 2010 tal-Kunsill;

               16.

               Jiddeplora l-fatt li l-attitudni tal-Kunsill tostakola l-kontroll demokratiku, kif ukoll it-trasparenza u r-responsabilità, fir-rigward taċ-ċittadini tal-Unjoni li jħallsu t-taxxi;

               17.

               Jilqa’ b’sodisfazzjon, madankollu, l-ilqugħ min-naħa tal-presidenza fil-kariga tal-Kunsill tal-istedina tal-Parlament għad-dibattiti dwar ir-rapporti ta’ kwittanza 2010, fil-lenarja, fl-10 ta’ Mejju 2012; jikkondividi l-fehma tiegħu li jkun tajjeb li l-Parlament u l-Kunsill jilħqu ftehin dwar il-mod kif għandha titħejja l-kwittanza, fl-iqsar żmien possibbli;

               18.

               Jixtieq jirringrazzja l-Presidenza Daniża għall-kontribut pożittiv tagħha tul il-proċedura ta’ kwittanza 2010 kollha; jiddispjaċih madankollu li l-Presidenza Daniża ma kinitx kapaċi żżomm ir-riżultati miksuba mill-presidenzi ta’ Spanja u tal-Isvezja;

      L-għoti tal-kwittanza: dritt tal-Parlament

               19.

               Jenfasizza d-dritt tal-Parlament li jagħti kwittanza skont l-Artikoli 316, 317 u 319 tat-Trattat dwar il-Funzjonament tal-Unjoni Ewropea, li għandhom jiġu interpretati fid-dawl tal-kuntest u l-fini tagħhom, li jikkonsistu fit-tressiq tal-implimentazzjoni tal-baġit kollu tal-Unjoni mingħajr eċċezzjonijiet għall-kontroll u l-iskrutinju parlamentari, u li jagħti kwittanza b’mod awtonomu mhux biss fir-rigward tat-taqsima tal-baġit implimentata mill-Kummissjoni, iżda wkoll fir-rigward tat-taqsimiet tal-baġit implimentati mill-istituzzjonijiet l-oħra, kif imsemmi fl-Artikolu 1 tar-Regolament Finanzjarju;

               20.

               Jinnota li l-Kummissjoni, fir-risposta tagħha tal-25 ta’ Novembru 2011 għall-ittra tal-President tal-Kumitat għall-Kontroll tal-Baġit, iddikjarat bħala xieraq li l-Parlament ikompli bl-għoti, bil-posponiment jew bir-rifjut tal-kwittanza lill-istituzzjonijiet l-oħra bħalma kien qiegħed isir sa issa, u dan jagħmilha iktar diffiċli li wieħed jifhem il-pożizzjoni ta’ eċċezzjoni tal-Kunsill;

               21.

               Huwa tal-fehma li fi kwalunkwe każ, huwa meħtieġ li ssir valutazzjoni tal-ġestjoni tal-Kunsill bħala istituzzjoni tal-Unjoni matul is-sena konċernata, u b’hekk jiġu rrispettati l-prerogattivi tal-Parlament, inkluża l-assigurazzjoni ta’ responsabilità demokratika fir-rigward taċ-ċittadini tal-Unjoni;

               22.

               Ifakkar li n-nefqa tal-Kunsill għandha tiġi skrutinizzata bl-istess mod bħal dik tal-istituzzjonijiet l-oħra, u li hu tal-fehma li l-elementi fundamentali ta’ tali skrutinju, b’mod partikolari, għandhom ikunu:

                           (a)

                           laqgħa formali fuq il-bażi ta’ kwestjonarju bil-miktub, bejn ir-rappreżentanti tal-Kunsill u dawk tal-kumitat tal-Parlament responsabbli għall-proċedura ta’ kwittanza, sabiex tingħata tweġiba għall-mistoqsijiet tal-membri tal-kumitat.

                           (b)

                           kif indikat fir-riżoluzzjoni tiegħu tas-16 ta’ Ġunju 2010 (13) dwar il-proċedura ta’ kwittanza tal-Kunsill 2008, li l-kwittanza għandha tkun ibbażata fuq id-dokumenti bil-miktub li ġejjin imressqa mill-istituzzjonijiet kollha:

                                       —

                                       il-kontijiet tas-sena finanzjarja preċedenti relatati mal-implimentazzjoni tal-baġit tagħhom,

                                       —

                                       dikjarazzjoni finanzjarja tal-assi u r-responsabilitajiet legali tagħhom,

                                       —

                                       ir-Rapport dwar l-Attività Annwali rigward il-ġestjoni baġitarja u finanzjarja tagħhom,

                                       —

                                       ir-rapport annwali tal-awditur intern tagħhom,

                                       —

                                       il-pubblikazzjoni tad-deċiżjonijiet baġitarji interni tal-Kunsill;

               23.

               Jiddispjaċih li, fil-mument tan-negozjati dwar regolament finanzjarju rivedut, l-ebda ftehim ma ntlaħaq dwar il-mod kif il-proċedura ta’ kwittanza tista’ tittejjeb;

               24.

               Jilqa’ l-organizzazzjoni fi ħdan il-Kumitat għall-Kontroll tal-Baġit ta’ seminar dwar ir-rwoli differenti tal-Parlament u lill-Kunsill fil-proċedura ta’ kwittanza, li tista’ tieħu inkunsiderazzjoni, fost oħrajn, l-elementi li ġejjin:

                           —

                           li l-Artikolu 13(2) tat-Trattat dwar l-Unjoni Ewropea jistieden lill-istituzzjonijiet jeżerċitaw kooperazzjoni sinċiera reċiproka, u

                           —

                           l-Artikolu 319 tat-TFUE li jiddefinixxi r-rwol tal-Parlament Ewropew u tal-Kunsill fil-proċedura ta’ kwittanza,

                                       (i)

                                       li r-rwol tal-Parlament Ewropew huwa li jiddeċiedi dwar il-kwittanza lill-istituzzjonijiet u l-entitajiet kollha tal-Unjoni,

                                       (ii)

                                       li r-rwol tal-Parlament Ewropew huwa li jiddeċiedi dwar il-kwittanza lill-istituzzjonijiet u l-entitajiet kollha tal-Unjoni,

                           —

                           l-awtonomija amministrattiva ta’ kull waħda mill-istituzzjonijiet tal-Unjoni fi kwistjonijiet tal-operat rispettiv tagħhom,

                           —

                           l-Artikoli marbuta mal-kwittanza fir-Regolament Finanzjarju (l-Artikoli 145-147),

                           —

                           il-prinċipju demokratiku fundamentali tat-trasparenza u r-responsabbiltà,

                           —

                           l-għan li jittejbu aktar l-effikaċja, l-effiċjenza u l-ekonomija fl-implimentazzjoni tal-baġit,

                           —

                           sabiex il-Parlament u l-Kunsill ikunu jistgħu jaqdu r-rwoli rispettivi tagħhom, it-TFUE u r-Regolament Finanzjarju jistipulaw li ċertu numru ta’ dokumenti għandhom jitqiegħdu għad-dispożizzjoni tal-awtorità tal-kwittanza:

                                       (i)

                                       ir-rapport annwali tal-Qorti tal-Awdituri flimkien mat-tweġibiet tal-istituzzjonijiet taħt verifika għall-osservazzjonijiet tal-Qorti tal-Awdituri, inkluża d-dikjarazzjoni ta’ assigurazzjoni, u kwalunkwe rapport speċjali ieħor tal-Qorti tal-Awdituri,

                                       (ii)

                                       Rapport Annwali tal-Attività ibbażat fuq ir-riżultati miksuba, b’mod partikolari b’rabta mal-indikazzjonijiet mogħtija mill-Parlament u mill-Kunsill skont l-Artikolu 319 tat-TFUE,

                                       (iii)

                                       il-kontijiet tas-sena finanzjarja preċedenti b’rabta mal-implimentazzjoni tal-baġit,

                                       (iv)

                                       dikjarazzjoni finanzjarja tal-assi u l-obbligazzjonijiet,

                                       (v)

                                       rapport dwar il-ġestjoni baġitarja u finanzjarja,

                                       (vi)

                                       rapport li jiġbor fil-qosor l-għadd u t-tip ta’ awditi interni li twettqu, ir-rakkomandazzjonijiet li saru u l-azzjoni li ttieħdet dwar dawk ir-rakkomandazzjonijiet,

                           —

                           il-Kunsill għandu jressaq lill-Parlament Ewropew, bħala l-awtorità tal-kwittanza li tieħu d-deċiżjonijiet, kull informazzjoni rigward il-kwittanza li l-Parlament jitlob,

                           —

                           il-Kunsill għandu jwieġeb bil-miktub għall-mistoqsijiet tal-Parlament rigward il-kwittanza,

                           —

                           l-istituzzjonijiet u l-entitajiet kollha tal-Unjoni għandhom jiġu ttrattati bl-istess mod meta l-Kunsill iħejji r-rakkomandazzjoni tiegħu dwar il-kwittanza,

                           —

                           qabel tmiem Jannar 2013 għandha ssir laqgħa dwar kwistjonijiet marbuta mal-kwittanza, fir-rigward tal-punti msemmija hawn fuq, bejn il-Parlament u l-Kunsill,

                           —

                           il-Presidenza tal-Kunsill għandha tattendi attivament għall-preżentazzjoni tar-rapport annwali tal-Qorti tal-Awdituri u d-dibattitu fil-plenarja tal-Parlament dwar il-kwittanza.

      (1)  ĠU L 64, 12.3.2010.

      (2)  ĠU C 332, 14.11.2011, p. 1.

      (3)  ĠU C 326, 10.11.2011, p. 1.

      (4)  ĠU C 332, 14.11.2011, p. 134.

      (5)  ĠU L 286, 17.10.2012, p. 22.

      (6)  ĠU L 248, 16.9.2002, p. 1.

      (7)  Deċiżjoni li toħroġ mir-Regoli ta’ Proċedura tal-Kunsill tat-22 ta’ Lulju 2002 (ĠU L 230, 28.8.2002, p. 7).

      (8)  ĠU C 139, 14.6.2006, p. 1.

      (9)  L-Inizjattiva Ewropea Favur it-Trasparenza.

      (10)  ĠU L 250, 27.9.2011, p. 25.

      (11)  ĠU L 313, 26.11.2011, p. 13.

      (12)  Ittra Nru 301653 tal-31 ta’ Jannar 2012.

      (13)  ĠU L 252, 25.9.2010, p. 24.


title: Deċiżjoni tal-Kunsill (PESK) 2017/1087 tad-19 ta' Ġunju 2017 li temenda d-Deċiżjoni 2014/386/PESK dwar miżuri restrittivi minħabba l-annessjoni illegali tal-Krimea u Sevastopol

text:
               20.6.2017

               MT

               Il-Ġurnal Uffiċjali tal-Unjoni Ewropea

               L 156/24

         DEĊIŻJONI TAL-KUNSILL (PESK) 2017/1087
   tad-19 ta' Ġunju 2017
   li temenda d-Deċiżjoni 2014/386/PESK dwar miżuri restrittivi minħabba l-annessjoni illegali tal-Krimea u Sevastopol
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-23 ta' Ġunju 2014, il-Kunsill adotta d-Deċiżjoni 2014/386/PESK (1).

               (2)

               Il-Kunsill ma jirrikonoxxix, u jkompli jikkundanna, l-annessjoni illegali tal-Krimea u Sevastopol mill-Federazzjoni Russa u ser jibqa' impenjat li jimplimenta b'mod sħiħ il-politika tiegħu ta' nonrikonoxximent.

               (3)

               Abbażi ta' rieżami tad-Deċiżjoni 2014/386/PESK, il-miżuri restrittivi għandhom jiġġeddu sat-23 ta' Ġunju 2018.

               (4)

               Id-Deċiżjoni 2014/386/PESK għandha għalhekk tiġi emendata skont dan,

         ADOTTA DIN ID-DEĊIŻJONI:
   Artikolu 1
   It-tieni paragrafu tal-Artikolu 5 tad-Deċiżjoni 2014/386/PESK huwa sostitwit b'dan li ġej:

      “Din id-Deċiżjoni għandha tapplika sat-23 ta' Ġunju 2018.”.

   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, id-19 ta' Ġunju 2017.

            Għall-Kunsill

            Il-President

         F. MOGHERINI

      (1)  Id-Deċiżjoni tal-Kunsill 2014/386/PESK tat-23 ta' Ġunju 2014 dwar miżuri restrittivi minħabba l-annessjoni illegali tal-Krimea u Sevastopol (ĠU L 183, 24.6.2014, p. 70).


title: 2007/42/KE: Deċiżjoni tal-Bank Ċentrali Ewropew tal- 15 ta' Diċembru 2006 dwar l-ishma ta' persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (BĊE/2006/21)

text:
               31.1.2007

               MT

               Il-Ġurnal Uffiċjali ta’ l-Unjoni Ewropea

               1

         DEĊIŻJONI TAL-BANK ĊENTRALI EWROPEW
   tal-15 ta' Diċembru 2006
   dwar l-ishma ta' persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew
   (BĊE/2006/21)
   (2007/42/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, b'mod partikolari l-Artikolu 29.4 u l-Artikolu 49.3,
   Wara li kkunsidra l-kontribuzzjoni tal-Kunsill Ġenerali tal-Bank Ċentrali Ewropew (BĊE) skond ir-raba' inċiż ta' l-Artikolu 47.2 ta' l-Istatut,
   Billi:

               (1)

               Id-Deċiżjoni BĊE/2004/5 tat- 22 t'April 2004, dwar l-ishma ta' persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (1) stabbilixxiet b' effett mill- 1 ta' Mejju 2004, l-ippeżar assenjat lil dawk il-banek ċentrali nazzjonali (BĊNi) li kienu membri tas-Sistema Ewropea ta' Banek Ċentrali (SEBĊ) fl- 1 ta' Mejju 2004, fl-iskema għas-sottoskrizzjoni tal-kapital tal-BĊE (minn issa “l quddiem l-'ippeżar ta' l-iskema kapitali” u l-‘iskema kapitali’ rispettivament).

               (2)

               Minħabba s-sħubija tal-Bulgarija u r-Rumanija fl-Unjoni Ewropea u minħabba li l-BĊNi rispettivi tagħhom se jissieħbu fis-SEBĊ fl- 1 ta' Jannar 2007, il-kapital sottoskritt tal-BĊEs għandu jiżdied awtomatikament skond l-Artikolu 49.3 ta' l-Istatut. Din iż-żieda teħtieġ il-kalkulazzjoni ta' l-ippeżar ta' l-iskema kapitali ta' kull BĊN li se jkun membru tas-SEBĊ fl- 1 ta' Jannar 2007, b'analoġija ma' l-Artikolu 29.1 u b'konformita ma' l-Artikolu 29.2 ta' l-Istatut. L-iskema kapitali mkabbra tal-BĊE u kull ippeżar ta' l-iskema kapitali tal-BĊN se japplika b'effett mill- 1 ta' Jannar 2007. Id-Deċiżjoni BĊE/2004/5 għandha għalhekk tiġi rrevokata u sostitwita b'deċiżjoni ġdida li tirrifletti l-pożizzjoni aġġornata.

               (3)

               Skond id-Deċiżjoni tal-Kunsill 2003/517/KE tal- 15 ta' Lulju 2003 dwar id-data statistika biex tintuża għall-aġġustament ta' l-iskema għas-sottoskrizzjoni tal-kapital tal-Bank Ċentrali Ewropew (2), il-Kummissjoni Ewropea pprovdiet lill-BĊE b'data statistika biex tintuża fid-determinazzjoni ta' l-iskema kapitali mkabbra.

               (4)

               Minħabba l-Artikoli 3.5 u 6.6 tar-Regoli ta' Proċedura tal-Kunsill Ġenerali tal-Bank Ċentrali Ewropew, u minħabba l-kontribuzzjoni tal-Kunsill Ġenerali lil din id-Deċiżjoni, il-Gvernaturi tal-Bulgarian National Bank u tal-Banca Naţională a României kellhom l-opportunita biex jissottomettu osservazzjonijiet dwar din id-Deċiżjoni qabel l-adozzjoni tagħha,

         IDDEĊIEDA KIF ĠEJ:
   Artikolu 1
   Tqarrib
   Fejn il-Kummissjoni Ewropea tipprovdi data statistika rriveduta biex tinutża fl-iskema kapitali mkabbra u t-total tal-figuri ma jlaħħaqx 100 %, id-differenza għandha tkun ikkumpensata kif ġej: (i) jekk it-total ikun anqas minn 100 %, billi jiżdied 0,0001 ta' punt peċentwali ma' l-iżgħar sehem (ishma) f'ordni axxendenti sakemm jintlaħaq il-100 % eżatti, jew (ii) jekk it-total ikun iżjed minn 100 %, billi jitnaqqas 0,0001 ta' punt peċentwali f'ordni dixxendenti mill-akbar sehem (ishma) sakemm jintlaħaq il-100 % eżatti.
   Artikolu 2
   Ippeżar ta' l-iskema kapitali
   L-ippeżar assenjat lil kull BĊN fl-iskema kapitali deskritta fl-Artikolu 29 ta' l-Istatut għandu jkun kif ġej b'effett mill- 1 ta' Jannar 2007:

                           —

                           Nationale Bank van België/Banque Nationale de Belgique

               2,4708  %

                           —

                           Bulgarian National Bank

               0,8833  %

                           —

                           Česká národní banka

               1,3880  %

                           —

                           Danmarks Nationalbank

               1,5138  %

                           —

                           Deutsche Bundesbank

               20,5211  %

                           —

                           Eesti Pank

               0,1703  %

                           —

                           Bank of Greece

               1,8168  %

                           —

                           Banco de España

               7,5498  %

                           —

                           Banque de France

               14,3875  %

                           —

                           Central Bank and Financial Services Authority of Ireland

               0,8885  %

                           —

                           Banca d’Italia

               12,5297  %

                           —

                           Central Bank of Cyprus

               0,1249  %

                           —

                           Latvijas Banka

               0,2813  %

                           —

                           Lietuvos bankas

               0,4178  %

                           —

                           Banque centrale du Luxembourg

               0,1575  %

                           —

                           Magyar Nemzeti Bank

               1,3141  %

                           —

                           Bank Ċentrali ta' Malta

               0,0622  %

                           —

                           De Nederlandsche Bank

               3,8937  %

                           —

                           Oesterreichische Nationalbank

               2,0159  %

                           —

                           Narodowy Bank Polski

               4,8748  %

                           —

                           Banco de Portugal

               1,7137  %

                           —

                           Banca Naţională a României

               2,5188  %

                           —

                           Banka Slovenije

               0,3194  %

                           —

                           Národná banka Slovenska

               0,6765  %

                           —

                           Suomen Pankki

               1,2448  %

                           —

                           Sveriges riksbank

               2,3313  %

                           —

                           Bank of England

               13,9337  %

         Artikolu 3
   Dispożizzjonijiet finali
   1.   Din id-Deċiżjoni għandha tidħol fis-seħħ fl- 1 ta' Jannar 2007.
   2.   Din id-Deċiżjoni BĊE/2004/5 qed tiġi hawnhekk irrevokata b'effett mill- 1 ta' Jannar 2007.
   3.   Ir-referenzi għad-Deċiżjoni BĊE/2004/5 għandhom jiġu interpretati bħala referenzi magħmulin għal din id-Deċiżjoni.

      Magħmula fi Frankfurt am Main, il- 15 ta' Diċembru 2006.

            Il-President tal-BĊE

         Jean-Claude TRICHET

      (1)  ĠU L 205, 9.6.2004, p. 5.

      (2)  ĠU L 181, 19.7.2003, p. 43.


title: Deċiżjoni tal-Kunsill (PESK) 2016/994 tal-20 ta' Ġunju 2016 li tħassar il-Pożizzjoni Komuni 2008/109/PESK dwar miżuri restrittivi imposti kontra l-Liberja

text:
               21.6.2016

               MT

               Il-Ġurnal Uffiċjali tal-Unjoni Ewropea

               L 162/21

         DEĊIŻJONI TAL-KUNSILL (PESK) 2016/994
   tal-20 ta' Ġunju 2016
   li tħassar il-Pożizzjoni Komuni 2008/109/PESK dwar miżuri restrittivi imposti kontra l-Liberja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-12 ta' Frar 2008, il-Kunsill adotta l-Pożizzjoni Komuni 2008/109/PESK (1) dwar miżuri restrittivi kontra l-Liberja li pprevedew embargo fuq l-armi.

               (2)

               Fil-25 ta' Mejju 2016, il-Kunsill tas-Sigurtà tan-Nazzjonijiet Uniti adotta l-UNSCR 2288 (2016) fir-rigward tal-Liberja, li ttemm, b'effett immedjat, il-miżuri dwar l-armi preċedentement stipulati fil-paragrafu 2 tal-UNSCR 1521 (2003) u mmodifikati mill-paragrafi 1 u 2 tal-UNSCR 1683 (2006), mill-paragrafu 1(b) tal-UNSCR 1731 (2006), mill-paragrafi 3, 4, 5 u 6 tal-UNSCR 1903 (2009), mill-paragrafu 3 tal-UNSCR 1961 (2010) u mill-paragrafu 2(b) tal-UNSCR 2128 (2013).

               (3)

               Il-Pożizzjoni Komuni 2008/109/PESK għandha għalhekk titħassar,

         ADOTTA DIN ID-DEĊIŻJONI:
   Artikolu 1
   Il-Pożizzjoni Komuni 2008/109/PESK hija mħassra.
   Artikolu 2
   Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, l-20 ta' Ġunju 2016.

            Għall-Kunsill

            Il-President

         F. MOGHERINI

      (1)  Pożizzjoni Komuni tal-Kunsill 2008/109/PESK tat-12 ta' Frar 2008 dwar miżuri restrittivi imposti kontra l-Liberja (ĠU L 38, 13.2.2008, p. 26).


title: Deċiżjoni tal-Kunsill 2012/324/PESK tal- 25 ta’ Ġunju 2012 li temenda u testendi d-Deċiżjoni 2010/784/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)

text:
               26.6.2012

               MT

               Il-Ġurnal Uffiċjali tal-Unjoni Ewropea

               L 165/48

         DEĊIŻJONI TAL-KUNSILL 2012/324/PESK
   tal-25 ta’ Ġunju 2012
   li temenda u testendi d-Deċiżjoni 2010/784/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28, l-Artikolu 42(4) u l-Artikolu 43(2) tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fl-14 ta’ Novembru 2005, il-Kunsill adotta l-Azzjoni Konġunta 2005/797/PESK dwar il-Missjoni tal-Pulizija tal-Unjoni Ewropea għat-Territorji Palestinjani (1) (EUPOL COPPS) li kienet estiża l-aħħar bid-Deċiżjoni tal-Kunsill 2009/955/PESK (2) u skadiet fil-31 ta’ Diċembru 2010.

               (2)

               Fis-17 ta’ Diċembru 2010, il-Kunsill adotta d-Deċiżjoni 2010/784/PESK (3) li kompliet il-missjoni EUPOL COPPS mill-1 ta’ Jannar 2011 u li ġiet emendata l-aħħar bid-Deċiżjoni 2011/858/PESK (4). Id-Deċiżjoni 2010/784/PESK tiskadi fit-30 ta’ Ġunju 2012.

               (3)

               Fl-4 ta’ Mejju 2012, il-Kumitat Politiku u ta’ Sigurtà (KPS) irrakkomanda estensjoni tal-EUPOL COPPS sat-30 ta’ Ġunju 2013.

               (4)

               L-EUPOL COPPS għandha tiġi estiża ulterjorment mill-1 ta’ Lulju 2012 sat-30 ta’ Ġunju 2013 abbażi tal-mandat attwali tagħha.

               (5)

               Huwa meħtieġ ukoll li jiġi stabbilit l-ammont ta’ referenza finanzjarja maħsub sabiex ikopri n-nefqa relatata mal-EUPOL COPPS għall-perijodu mill-1 ta’ Lulju 2012 sat-30 ta’ Ġunju 2013.

               (6)

               L-EUPOL COPPS ser titwettaq fil-kuntest ta’ sitwazzjoni li tista’ tiddeterjora u li tista’ timpedixxi l-kisba tal-objettivi tal-azzjoni esterna tal-Unjoni kif stabbilit fl-Artikolu 21 tat-Trattat dwar l-Unjoni Ewropea,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/784/PESK hija b’dan emendata kif ġej:

               (1)

               Fl-Artikolu 13(1) jiżdied is-subparagrfu li ġej:
               “L-ammont ta’ referenza finanzjarja maħsub biex ikopri n-nefqa marbuta mal-EUPOL COPPS għall-perijodu mill-1 ta’ Lulju 2012 sat-30 ta’ Ġunju 2013 għandu jkun EUR 9 330 000.”.

               (2)

               Fl-Artikolu 16, it-tieni paragrafu huwa sostitwit b’dan li ġej:
               “Hija għandha tiskadi fit-30 ta’ Ġunju 2013.”.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika mill-1 ta’ Lulju 2012.

      Magħmul fil-Lussemburgu, il-25 ta’ Ġunju 2012.

            Għall-Kunsill

            Il-President

         C. ASHTON

      (1)  ĠU L 300, 17.11.2005, p. 65.

      (2)  ĠU L 330, 16.12.2009, p. 76.

      (3)  ĠU L 335, 18.12.2010, p. 60.

      (4)  ĠU L 338, 21.12.2011, p. 54.


title: 2009/891/KE: Deċiżjoni tal-Kunsill tat- 30 ta’ Novembru 2009 li tipprovdi għajnuna makrofinanzjarja lill-Bożnija u Ħerżegovina

text:
               5.12.2009

               MT

               Il-Ġurnal Uffiċjali tal-Unjoni Ewropea

               L 320/6

         DEĊIŻJONI TAL-KUNSILL
   tat-30 ta’ Novembru 2009
   li tipprovdi għajnuna makrofinanzjarja lill-Bożnija u Ħerżegovina
   (2009/891/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 308 tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew,
   Wara li kkonsulta lill-Kumitat Ekonomiku u Finanzjarju,
   Billi:

               (1)

               Ir-relazzjonijiet bejn il-Bożnija u Ħerżegovina u l-Unjoni Ewropea (UE) qed jiżviluppaw fil-qafas tal-Proċess ta’ Stabilizzazzjoni u Assoċjazzjoni u s-Sħubija Ewropea; fis-16 ta’ Ġunju 2008 il-Bożnija u Ħerżegovina u l-Kummissjoni ffirmaw Ftehim ta’ Stabilizzazzjoni u Assoċjazzjoni u l-Ftehim Interim dwar il-Kummerċ u l-Materji relatati mal-Kummerċ.

               (2)

               L-ekonomija Bożnijaka intlaqtet mill-kriżi internazzjonali ekonomika u finanzjarja mir-raba’ trimestru tal-2008, u dan qed jirriżulta fi tnaqqis fil-produzzjoni u fil-kummerċ u fid-dħul fiskali li dejjem qed jonqos.

               (3)

               L-istabbilizzazzjoni u l-irkupru ekonomiku tal-Bożnija u Ħerżegovina huma megħjuna minn għajnuna finanzjarja mill-Fond Monetarju Internazzjonali (IMF). F’Mejju 2009, l-awtoritajiet Bożnijaċi qablu mal-IMF fuq programm ġdid ta’ ħlas ta’ EUR 1,15 biljun fuq perjodu ta’ tlett snin li ġie approvat mill-bord tal-IMF f’Lulju 2009.

               (4)

               Il-Bożnija u Ħerżegovina talbet għajnuna Komunitarja makro-finanzjarja addizzjonali fid-dawl tal-fatt li s-sitwazzjoni u l-perspettiva ekonomiċi qegħdin imorru għall-agħar.

               (5)

               Peress li, wara s-suppożizzjonijiet tal-IMF, għad fadal distakk ta’ finanzjament residwali fil-bilanċ tal-ħlasijiet fl-2010, l-għajnuna makro-finanzjarja hija meqjusa bħala reazzjoni xierqa għat-talba tal-Bożnija u Ħerżegovina fiċ-ċirkostanzi eċċezzjonali attwali biex jingħata appoġġ lill-istabbilizzazzjoni ekonomika flimkien mal-programm attwali tal-IMF. L-għajnuna finanzjarja attwali hija wkoll mistennija tgħin biex jittaffew il-bżonnijiet baġitarji ta’ finanzjament.

               (6)

               Sabiex tkun żgurata l-protezzjoni effikaċi tal-interessi finanzjarji tal-Komunità marbuta ma’ din l-għajnuna finanzjarja, huwa neċessarju li ssir dispożizzjoni għal miżuri xierqa mill-Bożnija u Ħerżegovina relatati mal-prevenzjoni ta’, u l-ġlieda kontra l-frodi, il-korruzzjoni u irregolaritajiet oħra marbuta ma’ din l-għajnuna, kif ukoll għal spezzjonijiet mill-Kummissjoni u verifiki mill-Qorti tal-Awdituri.

               (7)

               Il-ħruġ tal-għajnuna finanzjarja Komunitarja huwa bla ħsara għas-setgħat tal-awtorità baġitarja.

               (8)

               Din l-għajnuna għandha tiġi ġestita mill-Kummissjoni, b’konsultazzjoni mal-Kumitat Ekonomiku u Finanzjarju.

               (9)

               It-Trattat ma jipprevedix, għall-adozzjoni ta’ din id-Deċiżjoni, poteri għajr dawk tal-Artikolu 308,

         IDDEĊIEDA KIF ĠEJ:
   Artikolu 1
   1.   Il-Komunità għandha tagħmel disponibbli għall-Bożnija u Ħerżegovina għajnuna makro-finanzjarja fl-għamla ta’ faċilità ta’ self b’ammont prinċipali massimu ta’ EUR 100 miljun u maturità medja massima ta’ 15-il sena bil-ħsieb li tgħin l-istabbilizzazzjoni ekonomika tal-Bożnija u Ħerżegovina u ttaffi l-bilanċ tal-ħlasijiet u l-bżonnijiet baġitarji tagħha kif identifikati fil-programm attwali tal-IMF.
   2.   Għal dan il-għan, il-Kummissjoni għandha s-setgħa li tissellef ir-riżorsi meħtieġa f’isem il-Komunità.
   3.   Ir-rilaxx tal-għajnuna finanzjarja tal-Komunità għandu jiġi ġestit mill-Kummissjoni, b’koperazzjoni mill-qrib mal-Kumitat Ekonomiku u Finanzjarju, b’mod konsistenti mal-ftehimiet jew qbil milħuq bejn l-IMF u l-Bożnija u Ħerżegovina.
   4.   L-għajnuna finanzjarja Komunitarja għandha tkun disponibbli għal sentejn li jibdew mill-ewwel jum wara d-dħul fis-seħħ tal-Memorandum ta’ Ftehim imsemmi fl-Artikolu 2(1). Madankollu, jekk iċ-ċirkostanzi hekk jitolbu, il-Kummissjoni, wara konsultazzjoni mal-Kumitat Ekonomiku u Finanzjarju, tista’ tiddeċiedi li testendi l-perjodu ta’ disponibbilità b’massimu ta’ sena.
   Artikolu 2
   1.   Il-Kummissjoni għandha s-setgħa li tiftiehem mal-Awtoritajiet tal-Bożnija u Ħerżegovina, wara konsultazzjoni mal-Kumitat Ekonomiku u Finanzjarju, il-kundizzjonijiet tal-politika ekonomika marbuta mal-għajnuna makro-finanzjarja Komunitarja, li għandhom jiġu stabbiliti f’Memorandum ta’ Ftehim. Il-kundizzjonijiet għandhom ikunu konsistenti mal-ftehimiet jew qbil milħuq bejn l-IMF u l-Bożnija u Ħerżegovina. It-termini finanzjarji dettaljati tal-għajnuna għandhom jiġu stabbiliti fi Ftehim tas-Self li għandu jintlaħaq bejn il-Kummissjoni u l-awtoritajiet tal-Bożnija u Ħerżegovina.
   2.   Matul l-implimentazzjoni tal-għajnuna finanzjarja Komunitarja, il-Kummissjoni għandha tissorvelja l-validità tal-arranġamenti finanzjarji tal-Bożnija u Ħerżegovina, tal-proċeduri amministrattivi, u tal-mekkaniżmi interni u esterni ta’ kontroll li huma rilevanti għal din l-għajnuna.
   3.   Il-Kummissjoni għandha tivverifika f’perjodi regolari li l-politiki ekonomiki tal-Bożnija u Ħerżegovina huma konformi mal-għanijiet tal-għajnuna Komunitarja u li l-kundizzjonijiet tal-politika ekonomika miftiehma jkunu qed jiġu sodisfatti b’mod sodisfaċenti. Hi u tagħmel dan, il-Kummissjoni għandha tikkoordina mill-qrib mal-Fond Monetarju Internazzjonali u mal-Bank Dinji, u fejn meħtieġ, mal-Kumitat Ekonomiku u Finanzjarju.
   Artikolu 3
   1.   L-għajnuna finanzjarja Komunitarja għandha ssir disponibbli mill-Kummissjoni lill-Bożnija u Ħerżegovina f’żewġ partijiet ta’ self, soġġetti għall-kundizzjonijiet tal-paragrafu 2. Id-daqs tal-partijiet tas-self jiġi stabbilit fil-Memorandum ta’ Ftehim.
   2.   Il-Kummissjoni għandha tiddeċiedi dwar ir-rilaxx tal-partijiet soġġett għall-implimentazzjoni sodisfaċenti tal-kundizzjonijiet tal-politika ekonomika miftiehma fil-Memorandum ta’ Ftehim. Il-ħlas tat-tieni parti ma għandux isir qabel tliet xhur mir-rilaxx tal-ewwel parti.
   3.   Il-fondi Komunitarji għandhom jitħallsu lill-Bank Ċentrali tal-Bożnija u Ħerżegovina. Soġġetti għad-dispożizzjonijiet stipulati fil-Memorandum ta’ Ftehim, inkluż konferma tal-bżonnijiet ta’ finanzjament baġitarju residwali, il-kontrovalur tagħhom f’valuta lokali jista’ jiġi trasferit lit-Teżor tal-Bożnija u Ħerżegovina u l-entitajiet tagħha bħala l-benefiċjarji finali.
   Artikolu 4
   1.   L-operazzjonijiet ta’ self u tislif Komunitarji li hemm referenza għalihom f’din id-Deċiżjoni għandhom isiru f’euro billi tintuża l-istess data ta’ valur u ma għandhomx jinvolvu l-Komunità fit-trasformazzjoni tal-maturitajiet, fi kwalunkwe riskji ta’ skambju jew fir-rata tal-imgħax, jew fi kwalunkwe riskju kummerċjali ieħor.
   2.   Il-Kummissjoni għandha tieħu l-passi meħtieġa, jekk il-Bożnija u Ħerżegovina hekk tixtieq, biex tassigura li fit-termini u l-kundizzjonijiet tas-self tkun inkuża klawżola għall-ħlas qabel iż-żmien u li jkun hemm klawżola korrispondenti fit-termini u l-kundizzjonijiet tal-operazzjonijiet tas-self.
   3.   Fuq talba tal-Bożnija u Ħerżegovina, u fejn iċ-ċirkostanzi jippermettu titjib fir-rata tal-imgħax tas-self, il-Kummissjoni tista’ tiffinanzja mill-ġdid is-self kollu inizjali jew parti minnu jew tirristruttura l-kundizzjonijiet finanzjarji korrispondenti. L-attivitajiet ta’ ffinanzjar mill-ġdid jew ristrutturar għandhom isiru skont il-kundizzjonijiet stabbiliti fil-paragrafu 1 u ma għandhomx ikollhom l-effett li jestendu l-maturità medja tas-self ikkonċernat jew li jżidu l-ammont tal-kapital li jkun hemm pendenti fid-data li fiha jsir l-iffinanzjar mill-ġdid jew ir-ristrutturar.
   4.   L-ispejjeż kollha imġarrba mill-Komunità li huma relatati mal-operazzjonijiet ta’ self u tislif skont din id-Deċiżjoni għandhom jiġu mġarrba mill-Bożnija u Ħerżegovina.
   5.   Il-Kumitat Ekonomiku u Finanzjarju għandu jinżamm infurmat bl-iżviluppi fl-operazzjonijiet imsemmija fil-paragrafi 2 u 3.
   Artikolu 5
   L-għajnuna finanzjarja Komunitarja għandha tiġi implimentata skont id-dispożizzjonijiet tar-Regolament tal-Kunsill (KE, Euratom) Nru 1605/25 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (1) u r-regoli tal-implimentazzjoni tiegħu (2). Partikolarment, il-Memorandum ta’ Ftehim u l-Ftehimiet ta’ Self li għandu jsir qbil dwarhom mal-awtoritajiet tal-Bożnija u Ħerżegovina, għandhom jipprevedu miżuri xierqa mill-Bożnija u Ħerżegovina marbuta mal-prevenzjoni ta’ u l-ġlieda kontra, frodi, korruzzjoni u irregolaritajiet oħra li jinfluwenzaw l-għajnuna. Għandhom jipprevedu wkoll għal kontrolli mill-Kummissjoni, inkluż mill-Uffiċċju Ewropew ta’ Kontra l-Frodi (OLAF), bid-dritt li jsiru kontrolli u spezzjonijiet fuq il-post, u għal verifiki mill-Qorti tal-Awdituri, fejn xieraq, li jitwettqu fuq il-post.
   Artikolu 6
   Sal-31 ta’ Awwissu ta’ kull sena, il-Kummissjoni għandha tibgħat rapport lill-Parlament Ewropew u lill-Kunsill, inkluż evalwazzjoni tal-implimentazzjoni ta’ din id-Deċiżjoni fis-sena preċedenti. Ir-rapport għandu jindika l-konnessjoni bejn il-kundizzjonijiet politiċi kif stabbiliti f’Memorandum ta’ Ftehim skont l-Artikolu 2(1), il-prestazzjoni ekonomika u fiskali kontinwa tal-Bożnija u Ħerżegovina, u d-deċiżjoni tal-Kummissjoni biex tirrilaxxa l-pagament tal-għajnuna.
   Artikolu 7
   Din id-Deċiżjoni għandha tidħol fis-seħħ fil-jum ta’ wara li tiġi pubblikata fil–Ġurnal Uffiċjali tal-Unjoni Ewropea.

      Magħmul fi Brussell, it-30 ta’ Novembru 2009.

            Għall-Kunsill

            Il-President

         B. ASK

      (1)  ĠU L 248, 16.9.2002, p. 1.

      (2)  Ir-Regolament tal-Kummissjoni (KE, Euratom) Nru 2343/2002, ĠU L 357, 31.12.2002, p. 1.


title: 2005/549/EC: Decision of the European Parliament of 12 April 2005 on the discharge to the Executive Director of the European Food Safety Authority in respect of the implementation of its budget for the financial year 2003

text:
Avviż Legali Importanti

|

32005B0549

Official Journal L 196 , 27/07/2005 P. 0132 - 0132 Official Journal 033 E , 09/02/2006 P. 0286 - 0286

		1.European Parliament decision on the discharge to the Executive Director of the European Food Safety Authority in respect of the implementation of its budget for the financial year 2003 (N6-0217/2004 — C6-0236/2004 — 2004/2054(DEC))The European Parliament,- having regard to the Court of Auditors' report on the annual accounts of the European Food Safety Authority for the financial year 2003, together with the Authority's replies [1],- having regard to the Council's recommendation of 8 March 2005 (6857/2005 — C6-0066/2005),- having regard to the EC Treaty, and in particular Article 276 thereof,- having regard to Council Regulation (EC, Euratom) No 1605/2002 of 25 June 2002 on the Financial Regulation applicable to the general budget of the European Communities [2] and in particular Article 185 thereof, and to Regulation (EC) No 1642/2003 of the European Parliament and of the Council of 22 July 2003 amending Regulation (EC) 178/2002 laying down the general principles and requirements of food law, establishing the European Food Safety Authority [3] and laying down procedures in matters of food safety and in particular Article 44 thereof,- having regard to Commission Regulation (EC, Euratom) No 2343/2002 of 19 November 2002 on the framework Financial Regulation for the bodies referred to in Article 185 of Council Regulation (EC, Euratom) No 1605/2002 on the Financial Regulation applicable to the general budget of the European Communities [4] and, in particular, Article 94 of Regulation (EC, Euratom) No 2343/2002,- having regard to Rules 70 and 71 of and Annex V to its Rules of Procedure,- having regard to the Report of the Committee on Budgetary Control and the opinion of the Committee on the Environment, Public Health and Food Safety (A6-0074/2005),1. Gives discharge to the Executive Director of the European Food Safety Authority in respect of the implementation of its budget for the financial year 2003;2. Records its comments in the accompanying resolution;3. Instructs its President to forward this decision and the accompanying resolution to the Executive Director of the European Food Safety Authority, the Council, the Commission and the Court of Auditors, and to have them published in the Official Journal of the European Union (L series).[1] OJ C 324, 30.12.2004, p. 39.[2] OJ L 248, 16.9.2002, p. 1.[3] OJ L 245, 29.9.2003, p. 4.[4] OJ L 357, 31.12.2002, p. 72.--------------------------------------------------


title: 2013/682/UE: Deċiżjoni tal-Kunsill tad- 19 ta’ Novembru 2013 li taħtar membru wieħed tal-Bord ta’ Tmexxija tal-Aġenzija Ewropea għas-Sustanzi Kimiċi

text:
               27.11.2013

               MT

               Il-Ġurnal Uffiċjali tal-Unjoni Ewropea

               L 316/43

         DEĊIŻJONI TAL-KUNSILL
   tad-19 ta’ Novembru 2013
   li taħtar membru wieħed tal-Bord ta’ Tmexxija tal-Aġenzija Ewropea għas-Sustanzi Kimiċi
   (2013/682/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi (1), u b’mod partikolari l-Artikolu 79 tiegħu,
   Billi:

               (1)

               L-Artikolu 79 tar-Regolament (KE) Nru 1907/2006 jipprevedi li l-Kunsill għandu jaħtar bħala membri tal-Bord ta’ Tmexxija tal-Aġenzija Ewropea għas-Sustanzi Kimiċi (“il-Bord ta’ Tmexxija”) rappreżentant wieħed minn kull Stat Membru.

               (2)

               Bid-Deċiżjoni tas-17 ta’ Mejju 2011 (2), il-Kunsill ħatar 15-il membru tal-Bord ta’ Tmexxija.

               (3)

               Il-Gvern Rumen informa lill-Kunsill bil-ħsieb tiegħu li jissostitwixxi r-rappreżentant Rumen fil-Bord ta’ Tmexxija u ppreżenta nomina għal rappreżentant ġdid, li għandu jinħatar għal perijodu li jintemm fil-31 ta’ Mejju 2015,

         ADOTTA DIN ID-DEĊIŻJONI:
   Artikolu 1
   Is-Sinjura Liliana Luminița TÎRCHILĂ ta’ nazzjonalità Rumena, imwielda fl-1 ta’ Frar 1960, għandha tinħatar membru tal-Bord ta’ Tmexxija tal-Aġenzija Ewropea għas-Sustanzi Kimiċi minflok is-Sur Ionuț GEORGESCU għall-perijodu mid-19 ta’ Novembru 2013 sal-31 ta’ Mejju 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-19 ta’ Novembru 2013.

            Għall-Kunsill

            Il-President

         L. LINKEVIČIUS

      (1)  ĠU L 396, 30.12.2006, p. 1.

      (2)  ĠU C 151, 21.5.2011, p. 1.


title: Id-Deċiżjoni tal-Kunsill tat-28 ta' Novembru 1997 dwar il-konklużjoni f'isem il-Komunitajiet Ewropej, dwar materji fil-kompetenza tagħha, tar-riżultati tan-negozjati tal-WTO dwar is-servizzi bażiċi tat-telekomunikazzjoni

text:
Avviż Legali Importanti

|

31997D0838

Official Journal L 347 , 18/12/1997 P. 0045 - 0058

		Id-Deċiżjoni tal-Kunsilltat-28 ta' Novembru 1997dwar il-konklużjoni f'isem il-Komunitajiet Ewropej, dwar materji fil-kompetenza tagħha, tar-riżultati tan-negozjati tal-WTO dwar is-servizzi bażiċi tat-telekomunikazzjoni(97/838/KE)IL-KUNSILL TA' L-UNJONI EWROPEA,Wara li kunsidra t-Trattat li jistabbilixxi l-Komunitajiet Ewropej, u b'mod partikolari l-Artikoli 57, 66, 90, 99, 100, 100a u 113, flimkien ma' l-Artikolu 228(2) u l-ewwel subparagrafu ta' l-Artikolu 228(3) tiegħu,Wara li kunsidra l-proposta mill-Kummissjoni [1],Wara li kunsidra l-opinjoni tal-Parlament Ewropew [2],Billi l-Ftehim ta' Marrakesh li stabbilixxa l-Organizzazzjoni Dinjija tal-Kummerċ u l-ftehim relatati, d-Deċiżjoni Ministerjali u d-dikjarazzjonijiet, inkluża d-Deċiżjoni Ministerjali dwar in-Negozjati fuq it-Telekomunikazzjoni Bażika, kif ukoll l-Anness dwar it-Telekomunikazzjoni u l-Anness dwar in-Negozjati dwar it-Telekomunikazzjoni Bażika kienu approvati bid-Deċiżjoni tal-Kunsill 94/800/KE tat-22 ta' Diċembru 1994 [3];Billi l-impenji totali fis-servizzi tat-Telekomunikazzjoni bażika negozjati mill-Kummissjoni, f'isem il-Komunitajiet Ewropej u l-Istati Membri tagħha, jikkostitwixxu ħruġ sodisfaċenti u bilanċjat;Billi fit-30 ta' April 1996 il-Kunsill awtorizza l-Kummissjoni sabiex tapprova, f'isem il-Komunitajiet Ewropej u l-Istati Membri tagħha, d-Deċiżjoni tal-Grupp Negozjatur dwar it-Telekomunikazzjoni Bażika u l-Kunsill tal-WTO għall-Kummerċ fis-servizzi li jadottaw ir-raba' Protokoll tal-Ftehim Ġenerali dwar il-Kummerċ fis-servizzi u d-Deċiżjoni tal-Kunsill għall-Kummerċ fis-servizzi dwar l-Impenji f'Telekomunikazzjoni Bażika;Billi fl-14 ta' Frar 1997 il-Kunsill awtorizza l-Kummissjoni sabiex tissottometti lill-WTO l-iskeda finali tar-rabta f'isem il-Komunitajiet Ewropej u l-Istati Membri tagħha;Billi l-kompetenza tal-Komunità sabiex tikkonkludi l-ftehim internazzjonali ma titnissilx biss minn għoti espliċitu mit-Trattat iżda jista' jinħareġ ukoll dispożizzjonijiet oħra tat-Trattat u minn atti adottati wara dawk id-dispożizzjonijiet istituzzjonali tal-Komunità:Billi fejn ir-regoli tal-Komunità ġew adottati f'ordni sabiex jinkisbu l-għanijiet tat-Trattat, l-Istati Membri ma jistgħux, barra l-qafas ta' l-istituzzjonijiet komuni, jidħlu f'rabta li tista taffettwa dawk ir-regoli jew tibdel l-għan tagħhom;Billi xi impenji dwar is-servizzi ta' telekomunikazzjoni bażika jaqgħu fil-kompetenza tal-Komunità taħt l-Artikolu 113 tat-Trattat; billi, barra minn hekk, impenji oħra dwar is-servizzi tat-telekomunikazzjoni Bażika jaffettwaw ir-regoli tal-Komunità li tadotta fuq il-bażi ta' l-Artikoli 57, 66, 90, 99, 100 u 100a u għaldaqstant jistgħu jiddaħlu għalihom mill-Komunità waħedha;Billi l-użu ta' l-Artikolu 100 tat-Trattat bħala bażi legali għad-Deċiżjoni hu ġustifikat ukoll mill-fatt li l-impennji msemmija aktar ‘l fuq dwar is-servizzi tat-telekomunikazzjoni bażika x'aktarx jaffettwaw id-Direttiva tal-Kunsill 90/434/KEE tat-23 ta' Lulju 1990 dwar is-sistema komuni tat-taxxa applikabbli għall-korporazzjonijiet, diviżjonijiet, transferimenti ta' assi u skambju ta' ishma dwar kumpanniji ta' l-Istati Membri differenti [4] u d-Direttiva tal-Kunsill 90/435/KEE tat-23 ta' Lulju 1990 dwar is-sistema komuni tat-taxxa applikabbli fil-każ ta' kumpanniji prinċipali u sussidjarji ta' l-Istati Membri differenti [5], li huma bażati fuq l-Artikolu 100 tat-Trattat;Billi, fin-natura tagħhom, il-Ftehim li jistabbilixxi l-Organizzazzjoni Dinjija tal-Kummerċ u l-Protokoll tal-Ftehim Ġenerali dwar il-Kummerċ fis-servizzi, m'humiex suxxettibbli li jkunu direttament invokati fil-Komunità jew fil-qrati ta' l-Istati Membri,IDDEĊIEDA DAN LI ĠEJ:Artikolu Uniku1. Ir-Raba' Protokoll tal-Ftehim Ġenerali dwar il-Kummerċ f'Servizzi dwar is-servizzi tat-telekomunikazzjoni bażika huwa hawnhekk approvat f'isem il-Komunitajiet Ewropej dwar dik il-parti tagħha li taqa fi ħdan il-kompetenza tal-Komunità.2. It-test tar-Raba' Protokoll huwa mehmuż ma' din id-Deċiżjoni, bhalma huma dawn li ġejjin:- l-iskeda ta' l-impenji speċifiċi tal-Komunità u l-Istati Membri, li hija parti mill-pakkett totali ta' l-impenji milħuq fil-WTO fil-15 ta' Frar 1997,- id-deċiżjoni tal-Kunsill għal Kummerċ f'Servizzi dwar l-impenji fit-telekomunikazzjoni bażika, u- ir-rapport tal-15 ta' Frar 1997 mill-Grupp tat-Telekomunikazzjoni Bażika tal-Kunsill għall-Kummerċ f'Servizzi.3. Il-President tal-Kunsill huwa hawnhekk awtorizzat li jinnomina lill-persuna(i) li jingħataw il-poter sabiex jiffirmaw ir-raba' Protokoll tal-Ftehim Ġenerali dwar il-Kummerċ f'Servizzi f'ordni li jaqdu l-Komunità dwar dik il-parti tal-Protokoll li taqa' fi ħdan il-kompetenza tagħha.Magħmula fi Brussel, fit-28 ta' Novembru 1997.F'isem il-KunsillIl-PresidentG. Wohlfart[1] ĠU C 267, 3.9.1997, P. 80.[2] ĠU C 339, 10.11.1997.[3] ĠU L 336, 23.12.1994, P. 1.[4] ĠU L 225, 20.8.1990, P. 1.[5] ĠU L 225, 20.8.1990, P. 6.--------------------------------------------------


title: Deċiżjoni tal-Kunsill tat-3 ta’ April 2017 li tadotta l-pożizzjoni tal-Kunsill dwar l-abbozz ta’ baġit emendatorju Nru 1 tal-Unjoni Ewropea għas-sena finanzjarja 2017

text:
               7.4.2017

               MT

               Il-Ġurnal Uffiċjali tal-Unjoni Ewropea

               C 109/2

         DEĊIŻJONI TAL-KUNSILL
   tat-3 ta’ April 2017
   li tadotta l-pożizzjoni tal-Kunsill dwar l-abbozz ta’ baġit emendatorju Nru 1 tal-Unjoni Ewropea għas-sena finanzjarja 2017
   (2017/C 109/02)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
   Wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u b’mod partikolari l-Artikolu 41 tiegħu,
   Billi:

               —

               il-baġit tal-Unjoni għas-sena finanzjarja 2017 ġie adottat definittivament fl-1 ta’ Diċembru 2016 (2),

               —

               fis-26 ta’ Jannar 2017, il-Kummissjoni ppreżentat proposta li fiha l-abbozz ta’ baġit emendatorju Nru 1 għall-baġit ġenerali għas-sena finanzjarja 2017,

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta’ baġit emendatorju Nru 1 tal-Unjoni Ewropea għas-sena finanzjarja 2017 ġiet adottata fit-3 ta’ April 2017.
   Jista’ jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/.

      Magħmul fil-Lussemburgu, it-3 ta’ April 2017.

            Għall-Kunsill

            Il-President

         R. GALDES

      (1)  ĠU L 298, 26.10.2012, p. 1.

      (2)  ĠU L 51, 28.2.2017, p. 1.


title: Id-Deċiżjoni tal-Kunsill tat-13 ta' Lulju 1998 dwar il-konklużjoni ta' Ftehim Internazzjonali fl-għamla ta' Minuti Miftiehma bejn il-Komunità Ewropea u l-Istati Uniti ta' l-Amerika dwar l-istandards ta' l-insib bla kefrija

text:
Avviż Legali Importanti

|

31998D0487

Official Journal L 219 , 07/08/1998 P. 0024 - 0025

		Id-Deċiżjoni tal-Kunsilltat-13 ta' Lulju 1998dwar il-konklużjoni ta' Ftehim Internazzjonali fl-għamla ta' Minuti Miftiehma bejn il-Komunità Ewropea u l-Istati Uniti ta' l-Amerika dwar l-istandards ta' l-insib bla kefrija(98/487/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikoli 113 u 100a b’konnesjoni ma’ l-Artikolu 228(2), l-ewwel sentenza u l-Artikolu 228(3) l-ewwel subparagrafu tiegħu,Wara li kkunsidra l-proposta mill-Kummissjoni [1],Wara li kkonsidra l-opinjoni tal-Parlament Ewropew [2],Wara li kkunsidra d-Deċiżjoni tal-Kunsill ta' Ġunju 1996 li tistabbilixxi d-direttivi tan-negozjati u tawtorizza lill-Kummissjoni li tinnegozja ftehim, dwar l-istandards ta' l-insib bla kefrija, mal-Kanada, il-Federazzjoni Russa, l-Istati Uniti u ma xi pajjiż ieħor li jkun interessat,Wara li kkunsidra d-Deċiżjoni tal-Kunsill tat-22 ta' Lulju 1997 li tapprova l-Ftehim, rigward l-istandards internazzjonali ta' l-insib bla kefrija, bejn il-Komunità Ewropea, il-Kanada u l-Federazzjoni Russa u titlob lill-Kummissjoni li tintensifika l-isforzi tagħha sabiex tilħaq ftehim ma’ l-Istati Uniti ta' l-Amerika li huwa ekwivalenti għall-Ftehim mal-Kanada u mal-Federazzjoni Russa,Billi r-Regolament (KEE) Nru 3254/91 [3], u partikolarment it-tieni inċiż ta' l-Artikolu 3(1) tiegħu, jirreferi għall-istandards internazzjonalment mifthiema dwar l-użu tan-nases bla kefrija li magħhom il-metodu ta' l-użu tan-nases użat minn pajjiżi terzi ma kienux jipprojbixxu n-nases tal-qabda mis-sieq għandhom ikunu konformi sabiex dawk il-pajjiżi jkunu jistgħu jesportaw il-ġlud u l-prodotti manifatturati minn ċerti speċje lejn il-Komunità;Billi l-iskop ewlieni tal-Ftehim huwa li jistabbilixxi standards tekniċi armonizzati li joffru livell suffiċjenti ta' protezzjoni għall-benessere ta' l-annimali maqbuda fin-nases u li jirregolaw kemm il-produzzjoni u l-użu tan-nases, u li jiffaċilitaw il-kummerċ bejn il-Partijiet fin-nases, fil-ġlud u fil-prodotti manifatturati mill-ispeċje koperti bil-Ftehim;Billi l-implementazzjoni tal-Ftehim teħtieġ l-istabbeliment ta' tabella taż-żmien għat-testijiet u li tiċċertifika l-konformità tan-nases ma’ l-istandards stabbiliti u għat-tibdil tan-nases mhux ċertifikati;Billi l-Ftehim li huwa fil-għamla ta' Minuti Miftiehma mehmuża ma’ din id-Direttiva huwa konsistenti mad-direttivi tan-negozzjati msemmija hawn fuq; billi dan għalhekk jissodisfa il-kunċett ta' l-istandards internazzjonalment miftiehma għall-użu tan-nases bla kefrija msemmi fit-tieni inċiż ta' l-Artikolu 3(1) tar-Regolament (KEE) Nru 3254/91;Billi l-Ftehim Internazzjonali fil-għamla ta' Minuti Miftiehma bejn il-Komunità Ewropea u l-Istati Uniti ta' l-Amerika dwar l-istandards ta' l-użu tan-nases bla kefrija għandu jkun approvat,IDDEĊIEDA KIF ĠEJ:Artikolu 1Il-Ftehim Internazzjonali fil-għamla ta' Minuti Mifthiema bejn il-Komunità Ewropea u l-Istati Uniti ta' l-Amerika dwar l-istandards ta' l-użu tan-nases bla kefrija huwa b'dan approvat.It-test ta' dan il-Ftehim huma mehmuż ma’ din id-Deċiżjoni.Artikolu 2Il-President tal-Kunsill għandu jinnotifika lill-Istati Membri ta' l-Amerika bl-istrument tal-konklużjoni. [4].Magħmula fi Brussel, fit-13 ta' Lulju 1998.Għall-KunsillIl-PresidentW. Schüssel[1] ĠU C 32, tat-30.1.1998, p. 8.[2] ĠU C 210, tas-6.7.1998.[3] Ir-Regolament tal-Kunsill (KEE) Nru 3254/91 ta' l-4 ta' Novembru 1991 li jipprojbixxi fil-Komunità l-użu ta' nases li jaqbdu mis-saqajn u d-dħul fil-Komunità ta' ġlud u oġġetti manifatturati minn ċerti speċje ta' annimali ferjali li joriġinaw minn pajjiżi fejn dawn jinqabdu b'nases mis-saqajn jew b'metodi oħra ta' l-insib li ma jilħqux l-istandards umani internazzjonali għall-użu tan-nases (ĠU L 308, tad-9.11.1991, p. 1).[4] Id-data tad-dħul fis-seħħ ta' dan il-Ftehim għandha tkun ippubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.--------------------------------------------------


title: Deċiżjoni tal-Kummissjoni ta' l- 10 ta' April 2006 li temenda d-Deċiżjoni 95/320/KE li tistabbilixxi Kumitat Xjentifiku għal-Limiti ta' l-Espożizzjoni għall-Aġenti Kimiċi

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               587

         DEĊIŻJONI TAL-KUMMISSJONI
   ta' l-10 ta' April 2006
   li temenda d-Deċiżjoni 95/320/KE li tistabbilixxi Kumitat Xjentifiku għal-Limiti ta' l-Espożizzjoni għall-Aġenti Kimiċi
   (2006/275/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Id-Deċiżjoni tal-Kummissjoni 95/320/KE (1) tistabbilixxi Kumitat Xjentifiku għal-Limiti ta' l-Espożizzjoni għall-Aġenti Kimiċi, minn issa 'l quddiem imsejjaħ “il-Kumitat”.

               (2)

               Wara l-adeżjoni ta' l-Istati Membri l-ġodda fl-2004, id-dispożizzjonijiet tad-Deċiżjoni 95/320/KE li għandhom x'jaqsmu mal-kompożizzjoni tal-Kumitat m'għadhomx jgħoddu.

               (3)

               Biex ikun żgurat li l-Kumitat jipprovdi opinjonijiet xjentifiċi imparzjali ta' kwalità għolja, huwa importanti li l-membri tiegħu jkunu indipendenti u bi kwalifiki għolja. Huwa wkoll meħtieġ li jinżamm livell għoli ta' effiċjenza tal-Kumitat.

               (4)

               IL-Kumitat għandu għalhekk ikun magħmul minn massimu ta' 21 membru, magħżula minn proposti għal kandidati xierqa mill-Istati Membri i maħtura mill-Kummissjoni.

               (5)

               Id-Deċiżjoni 95/320/KE għandha tiġi emendata kif xieraq,

         IDDEĊIDIET KIF ĠEJ:
   Artikolu Uniku
   Fl-Artikolu 3 tad-Deċiżjoni 95/320/KE, paragrafi 1 u 2 huma sostitwiti b'dan li ġej:

      “1.   Il-Kumitat għandu jkun magħmul minn mhux aktar minn 21 membru magħżula minn fost kandidati xierqa proposti mill-Istati Membri u li jirriflettu l-medda sħiħa ta' għarfien espert xjentifiku meħtieġ biex jitwettaq il-mandat fl-Artikolu 2, inklużi b'mod partikolari, il-kimika, it-tossikoloġija, l-epidemoloġija, il-mediċina fuq il-post tax-xogħol u l-iġjene industrijali, u l-kompetenza ġenerali fl-istabbiliment ta' l-OELs (il-Limiti ta' l-Espożizzjoni għall-Aġenti Kimiċi).
      2.   Il-Kummissjoni għandha taħtar il-membri tal-Kumitat, fuq il-bażi ta' l-għarfien espert xjentifiku u l-esperjenza ippruvati tagħhom, wara li tkun ikkunsidrat il-ħtieġa li tassigura li d-diversi oqsma speċifiċi jkunu koperti.”

   Din id-Deċiżjoni hija indirizzata lill-Istati Membri.

      Magħmul fi Brussell, nhar l-10 ta' April 2006.

            Għall-Kummissjoni

         Vladimir ŠPIDLA

            Membru tal-Kummissjoni

      (1)  ĠU L 188, 9.8.1995, p. 14.


title: Deċiżjoni tal-Kummissjoni tat- 18 ta' Awwissu 2006 li taħtar membri għall-Kumitat Xjentifiku dwar il-Limiti ta' l-Esponiment għal Aġenti Kimiċi waqt ix-Xogħol għal terminu ġdid ta' kariga

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               1104

         DEĊIŻJONI TAL-KUMMISSJONI
   tat-18 ta' Awwissu 2006
   li taħtar membri għall-Kumitat Xjentifiku dwar il-Limiti ta' l-Esponiment għal Aġenti Kimiċi waqt ix-Xogħol għal terminu ġdid ta' kariga
   (2006/573/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat id-Deċiżjoni tal-Kummissjoni 95/320/KE tat-12 ta' Lulju 1995 li twaqqaf Kumitat Xjentifiku dwar il-Limiti ta' Esponiment għal Aġenti Kimiċi waqt ix-Xogħol (1), minn issa 'l quddiem “il-Kumitat”, u b'mod partikolari ta' l-Artikolu 3 tagħha,
   Wara li kkunsidrat il-lista ta' kandidati ppreżentata mill-Istati Membri,
   Billi:

               (1)

               L-Artikolu 3(1) tad-Deċiżjoni 95/320/KE jipprevedi li l-Kumitat għandu jikkonsisti minn mhux aktar minn 21 membru magħżula minn fost kandidati adattati proposti mill-Istati Membri u li jirriflettu l-firxa sħiħa ta' għarfien xjentifiku espert li huwa meħtieġ sabiex jintlaħaq il-mandat tal-Kumitat.

               (2)

               L-Artikolu 3(2) tad-Deċiżjoni 95/320/KE jipprevedi li l-Kummissjoni għandha taħtar il-membri tal-Kumitat, fuq il-bażi ta' l-għarfien espert xjentifiku u l-esperjenza tagħhom evidenzati, wara li tkun ikkunsidrat il-ħtieġa li tiżgura li jkunu koperti d-diversi oqsma speċifiċi.

               (3)

               L-Artikolu 3(4) tad-Deċiżjoni 95/320/KE tipprevedi li t-terminu tal-kariga tal-membri tal-Kumitat għandu jkun ta' tliet snin u li l-ħatra tagħhom għandha tkun tista' tiġġedded. Wara li jiskadi ż-żmien ta' tliet snin, il-membri tal-Kumitat jibqgħu fil-kariga sakemm jinbidlu jew sakemm jiġġeddu l-ħatriet tagħhom.

               (4)

               Id-Deċiżjoni tal-Kummissjoni tat-2 ta' Ottubru 2002 (2) ħatret il-membri tal-Kumitat Xjentifiku dwar il-Limiti ta' Esponiment għal Aġenti Kimiċi waqt ix-Xogħol għat-tielet terminu ta' kariga mill-1 ta' April 2002 sal-31 ta' Marzu 2005.

               (5)

               Għalhekk jeħtieġ li l-membri tal-Kumitat jinħatru għar-raba' terminu tal-kariga (mill-1 ta' Lulju 2006 sat-30 ta' Ġunju 2009).

               (6)

               Il-Kummissjoni kkonsultat lill-Istati Membri, skond l-Artikolu 3(2) tad-Deċiżjoni 95/320/KE,

         IDDEĊIEDIET KIF ĠEJ:
   Artikolu Uniku
   Il-Kummissjoni taħtar il-membri li ġejjin tal-Kumitat Xjentifiku dwar il-Limiti ta' Esponiment għal Aġenti Kimiċi waqt ix-Xogħol għat-terminu ta' kariga mill-1 ta' Lulju 2006 sat-30 ta' Ġunju 2009:

               Bertazzi, Prof. Pier Alberto

               L-Italja

               Bolt, Prof. Hermann

               Il-Ġermanja

               Dominique, Dr. Lison

               Il-Belġju

               Fabiánová, Dr. Eleonóra

               Is-Slovakkja

               Foà, Prof. Vito

               L-Italja

               González, Dr. Enrique

               Spanja

               Greim, Prof. Helmut

               Il-Ġermanja

               Hartwig, Prof. Andrea

               Il-Ġermanja

               Hay, Prof. Alastair

               Ir-Renju Unit

               Hudak, Dr. Aranka

               L-Ungerija

               Johansson, Prof. Gunnar

               L-Iżvezja

               Levy, Prof. Leonard

               Ir-Renju Unit

               Masschelein, Prof. Raphaël

               Il-Belġju

               Meldrum, Mrs. Maureen

               Ir-Renju Unit

               Nielsen, Prof. Gunnar

               Id-Danimarka

               Nordman, Prof. Hendrik

               Il-Finlandja

               Pospischil, Dr. Erich

               L-Awstrija

               Pratt, Dr. Iona

               L-Irlanda

               Skowron, Dr. Jolanta

               Il-Polonja

               Stuecker, Dr. Isabelle

               Franza

               Woutersen, Dr. Ruud A.

               L-Olanda

      Magħmul fi Brussell, nhar it-18 ta' Awwissu 2006.

            Għall-Kummissjoni

         Vladimir SPIRLA

            Membru tal-Kummissjoni

      (1)  ĠU L 188, 9.8.1995, p. 14. Deċiżjoni kif emendata l-aħħar bid-Deċiżjoni 2006/275/KE (ĠU L 101, 11.4.2006, p. 4).

      (2)  ĠU C 245, 11.10.2002, p. 5.


title: Id-Deċiżjoni tal-Kunsill tal-11 ta' Novembru 1985 dwar il-konklużjoni ta' Ftehim fl-għamla ta' Skambju ta' Ittri bejn il-Komunità Ekonomika Ewropea, u l-Konfederazzjoni Svizzera dwar arranġamenti ta' kummerċ għal sopop, zlazi u taħwir.

text:
Avviż Legali Importanti

|

31985D0504

Official Journal L 309 , 21/11/1985 P. 0022 - 0022 Finnish special edition: Chapter 11 Volume 11 P. 0235  Spanish special edition: Chapter 11 Volume 23 P. 0007  Swedish special edition: Chapter 11 Volume 11 P. 0235  Portuguese special edition Chapter 11 Volume 23 P. 0007

		Id-Deċiżjoni tal-Kunsilltal-11 ta' Novembru 1985dwar il-konklużjoni ta' Ftehim fl-għamla ta' Skambju ta' Ittri bejn il-Komunità Ekonomika Ewropea, u l-Konfederazzjoni Svizzera dwar arranġamenti ta' kummerċ għal sopop, zlazi u taħwir.(85/504/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 113 tiegħu,Wara li kkunsidra l-proposta mill-Kummissjoni,Billi taħt il-Ftehim konkluż bejn il-Komunità Ekonomika Ewropea u l-Konfederazzjoni Svizzera fit-22 ta' Lulju 1972 iż-żewġ Partijiet Kontraenti jinpenjaw ruħhom li jippromwovu l-espansjoni ta' kummerċ reċiproku;Billi huwa fl-interess tal-Komunità, min-naħa l-waħda, u tal-Konfederazzjoni Svizzera, mill-oħra, li jħeġġu l-kummerċ f'sopop, zlazi u taħwir permezz ta' konċessjonijiet ta' tariffa reċiproċi;Billi l-Kummissjoni għamlet negozjati f'dan ir-rigward mal-Konfederazzjoni Svizzera u dawk in-negozjati riżultaw fi Ftehim,IDDEĊIEDA KIF ĠEJ:Artikolu 1Il-Ftehim f'għamla ta' Skambju ta' Ittri bejn il-Konfederazzjoni Svizzera u l-Komunità Ekonomika Ewropea dwar arranġamenti ta' kummerċ għal sopop, zlazi u taħwir huwa b'dan approvat f'isem il-Komunità.It-test ta' dan il-Ftehim huwa mehmuż ma’ din id-Deċiżjoni.Artikolu 2Il-President tal-Kunsill huwa b'dan awtorizzat jaħtar il-persuna bis-setgħa li tiffirma l-Ftehim li jirreferi għalih l-Artikolu 1 biex jorbot lill-Komunità.Magħmula fi Brussel, fil-11 ta' Novembru 1985.Għall-KunsillIl-PresidentM. Schlechter--------------------------------------------------


title: Id-Deċiżjoni tal-Kunsill tal-5 ta' Ottubru 1992 fuq il-konklużjoni tal-Ftehim Internazzjonali dwar il-Jute u Prodotti tal-Jute, ta' l-1989

text:
Avviż Legali Importanti

|

31992D0489

Official Journal L 293 , 09/10/1992 P. 0018 - 0018 Finnish special edition: Chapter 11 Volume 20 P. 0022  Swedish special edition: Chapter 11 Volume 20 P. 0022

		Id-Deċiżjoni tal-Kunsilltal-5 ta' Ottubru 1992fuq il-konklużjoni tal-Ftehim Internazzjonali dwar il-Jute u Prodotti tal-Jute, ta' l-1989(92/489/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabilixxi l-Komunità Ekonomika Ewropea, u b' mod partikolari l-Artikoli 113 u 116 tiegħu,Wara li kkunsidra l-proposta tal-Kummissjoni,Billi, skond id-Deċiżjoni Nru 91/51/KEE [1], il-Komunità u l-Istati Membri tagħha iffirmaw il-Ftehim Internazzjonali dwar il-Jute u l-Prodotti tal-Jute, ta' l-1989, u, bl-eċċezzjoni tal-Portugall, innotifikaw l-applikazzjoni provviżorja tiegħu pendenti l-konklużjoni tal-proċeduri interni rikjesti għall-approvazzjoni tiegħu;Billi n-numru ta' gvernijiet u l-perċentwali ta' importazzjoni netta speċifikata fl-Artikolu 40(1) għad-dħul fis-seħħ definittiv tal-Ftehim issa nqabeż;Billi l-Istati Membri kollha indikaw ix-xewqa tagħhom li japprovaw il-Ftehim;Billi l-Ftehim issa għandu jiġi approvat u l-Komunità u l-Istati Membri tagħha għandhom, jaġixxu simultanjament, jinnotifikaw lis-Segretarju-Ġenerali tan-Nazzjonijiet Uniti bl-approvazzjoni tagħhom tal-Ftehim,IDDEĊIDA DAN LI ĠEJ:Artikolu 1Il-Ftehim Internazzjonali dwar il-Jute u l-Prodotti tal-Jute, ta' l-1989, hu b' dan approvat għan-nom tal-Komunità.Billi jaġixxu simultanjament, il-Komunità u l-Istati Membri tagħha għandhom, malli jintemmu r-rekwiżiti tal-proċeduri interni, jinnotifikaw lis-Segretarju-Ġenerali tan-Nazzjonijiet Uniti bl-approvazzjoni tagħhom, bħala importaturi, tal-Ftehim Internazzjonali dwar il-Jute u l-Prodotti tal-Jute, ta' l-1989, skond l-Artikolu 37 tiegħu.It-test tal-Ftehim hu anness mad-Deċiżjoni 91/51/KEE.Artikolu 2Il-President tal-Kunsill hu b'dan awtorizzat biex jinnomina l-persuni li jkollhom is-setgħa jiddepożitaw l-istrument ta' approvazzjoni għan-nom tal-Komunità.Magħmula fil-Lussemburgu, fil-5 ta' Ottubru 1992.F'isem il-KunsillIl-PresidentT. Garel-Jones[1] ĠU L 29, ta' l-4.2.1991, p. 1.--------------------------------------------------


               21.6.2016

               MT

               Il-Ġurnal Uffiċjali tal-Unjoni Ewropea

               C 224/34

         P8_TA(2014)0001
   Kompożizzjoni numerika tal-kumitati
   Deċiżjoni tal-Parlament Ewropew tat-2 ta' Lulju 2014 dwar il-kompożizzjoni numerika tal-kumitati permanenti (2014/2702(RSO))
   (2016/C 224/09)

      Il-Parlament Ewropew,

               —

               wara li kkunsidra l-proposta tal-Konferenza tal-Presidenti,

               —

               wara li kkunsidra d-deċiżjoni tiegħu tal-15 ta' Jannar 2014 dwar is-setgħat u r-reponsabilitajiet tal-kumitati permanenti (1),

               —

               wara li kkunsidra l-Artikolu 196 tar-Regoli ta' Proċedura tiegħu,

               1.

               Jiddeċiedi li l-kompożizzjoni numerika tal-kumitati permanenti għandha tkun kif ġej:

                           I.

                           Kumitat għall-Affarijiet Barranin: 71 membru,

                           II.

                           Kumitat għall-Iżvilupp: 28 membru,

                           III.

                           Kumitat għall-Kummerċ Internazzjonali: 41 membru,

                           IV.

                           Kumitat għall-Baġits: 41 membru,

                           V.

                           Kumitat għall-Kontroll tal-Baġit: 30 membru,

                           VI.

                           Kumitat għall-Affarijiet Ekonomiċi u Monetarji: 61 membru,

                           VII.

                           Kumitat għall-Impjiegi u l-Affarijiet Soċjali: 55 membru,

                           VIII.

                           Kumitat għall-Ambjent, is-Saħħa Pubblika u s-Sikurezza tal-Ikel: 69 membru,

                           IX.

                           Kumitat għall-Industrija, ir-Riċerka u l-Enerġija: 67 membru,

                           X.

                           Kumitat għas-Suq Intern u l-Ħarsien tal-Konsumatur: 40 membru,

                           XI.

                           Kumitat għat-Trasport u t-Turiżmu: 49 membru,

                           XII.

                           Kumitat għall-Iżvilupp Reġjonali: 43 membru,

                           XIII.

                           Kumitat għall-Agrikoltura u l-Iżvilupp Rurali: 45 membru,

                           XIV.

                           Kumitat għas-Sajd: 25 membru,

                           XV.

                           Kumitat għall-Kultura u l-Edukazzjoni: 31 membru,

                           XVI.

                           Kumitat għall-Affarijiet Legali: 25 membru,

                           XVII.

                           Kumitat għal-Libertajiet Ċivili, il-Ġustizzja u l-Intern: 60 membru,

                           XVIII.

                           Kumitati għall-Affarijiet Kostituzzjonali: 25 membru,

                           XIX.

                           Kumitat għad-Drittijiet tan-Nisa u l-Ugwaljanza bejn is-Sessi: 35 membru,

                           XX.

                           Kumitat għall-Petizzjonijiet: 35 membru,

                     Sottokumitat għad-Drittijiet tal-Bniedem: 30 membru,
               Sottokumitat għas-Sigurtà u d-Difiża: 30 membru;

               2.

               Jiddeċiedi, b'referenza għad-deċiżjoni tal-Konferenza tal-Presidenti tas-26 ta' Ġunju 2014 dwar il-kompożizzjoni tal-Bureaux tal-Kumitati, li l-Bureaux tal-Kumitati jista' jkollhom sa erba' viċi-presidenti;

               3.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.

      (1)  Testi adottati ta' dik id-data, P7_TA(2014)0018.


title: Id-Deċiżjoni tal-Kunsill tat-22 Diċembru 2000 fuq il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u r-Repubblika tat-Tuneżija dwar miżuri ta' liberalizzazzjoni reċiproċi u emendi għall-Protokolli ta' l-Agrikultura fil-Ftehim ta' Assoċjazzjoni KE/Tuneżija

text:
Avviż Legali Importanti

|

32000D0822

Official Journal L 336 , 30/12/2000 P. 0092 - 0092

		Id-Deċiżjoni tal-Kunsilltat-22 Diċembru 2000fuq il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u r-Repubblika tat-Tuneżija dwar miżuri ta' liberalizzazzjoni reċiproċi u emendi għall-Protokolli ta' l-Agrikultura fil-Ftehim ta' Assoċjazzjoni KE/Tuneżija(2000/822/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi il-Komunità Ewropea partikolarment l-Artikolu 133, flimkien ma' l-ewwel sentenza ta' l-Artikolu 300(2), tiegħu,Wara li kkunsidra l-proposta mill-Kummissjoni,Billi:(1) L-Artikolu 16 tal-Ftehim Ewro-Mediterran jistabbilixxi assoċjazzjoni bejn il-Komunitajiet Ewropej u l-Istati Membri tagħhom, fuq naħa, u r-Repubblika tat-Tunesija, fuq l-oħra [1], li ilu fis-seħħ mill-1 ta' Marzu 1998, jgħid li l-Komunità u t-Tuneżija għandhom gradwalment jilliberalizzaw il-kummerċ reċiproku tagħhom fil-prodotti ta' l-agrikoltura u tas-sajd.(2) L-Artikolu 18 tal-Ftehim Ewro-Mediterran jipprovdi li mill-1 ta' Jannar 2000 il-Komunità u r-Repubblika tat-Tuneżija għandhom jivvalutaw is-sitwazzjoni biex jistabbilixxu l-miżuri ta' liberalizzazzjoni li għandhom ikunu applikati miż-żewġ Partijiet Kontraenti b'effett mill-1 ta' Jannar 2001.(3) Il-Komunità u r-Repubblika tat-Tuneżija ftehmu li jemendaw il-Protokolli Nru 1 u 3 tal-Ftehim permezz ta' Ftehim fil-forma ta' Skambju ta' Ittri. Dan il-Ftehim għandu jkun approvat.(4) Il-miżuri meħtieġa għall-implimentazzjoni ta' din id-Deċiżjoni għandhom ikunu adattati skond id-Deċiżjoni tal-Kunsill Nru 1999/468/KE tat-28 ta' Ġunju 1999 li tippreskrivi l-proċeduri għall-eżerċizzju tal-poteri ta' implimentazzjoni mogħtija lill-Kummissjoni [2],IDDEĊIEDA DAN LI ĠEJ:Artikolu 1Il-Ftehim fil-forma ta' Skambju ta' Ittri bejn il-Komunità Ewropea u r-Repubblika tat-Tuneżija dwar miżuri ta' liberalizzazzjoni reċiproċi u emendi għall-Protokolli ta' l-Agrikultura fil-Ftehim ta' Assoċjazzjoni KE/Tuneżija huwa hawnhekk approvat f'isem il-Komunità.It-test ta' dan il-Ftehim huwa anness ma' din id-Deċiżjoni.Artikolu 21. Il-Kummissjoni għandha tkun assistita mill-Kumitat tat-Tmexxija għaċ-Ċereali stabbilit bl-Artikolu 23 tar-Regolament tal-Kunsill (KEE) Nru 1766/92 tat-30 ta' Ġunju 1992 fuq l-organizzazzjoni komuni tas-suq f'ċereali [3] jew, fejn xieraq, minn kumitati stabbiliti bid-dispożizzjonijiet korrispondenti ta' regolamenti oħra fuq l-organizzazzjoni komuni tas-swieq jew mill-Kumitat tal-Kodiċi Doganali stabbilit bl-Artikolu 248a tar-Regolament (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali Komunitarju [4].2. Meta ssir riferenza għal dan il-paragrafu, għandhom japplikaw l-Artikoli 4 sa 7 tad-Deċiżjoni 1999/468/KE.Il-perjodu taż-żmien preskritt fl-Artikolu 4(3) tad-Deċiżjoni 1999/468/KE għandu jkun stabbilit għal xahar.3. Il-Kumitat għandu jadotta r-regoli tiegħu ta' proċedura.Artikolu 3Il-President tal-Kunsill huwa b'dan awtorizzat li jaħtar persuna li jkollha s-setgħa li tiffirma l-Ftehim biex torbot il-Komunità.Magħmula fi Brussel, fit-22 ta' Diċembru 2000.Għall-KunsillIl-PresidentD. Voynet[1] ĠU L 97, tat-30.3.1998, p. 1.[2] ĠU L 184, 17.07.99, p. 23.[3] ĠU L 181, ta' l-1.7.1992, p. 21. Regolament kif l-aħħar emendat bir-Regolament (KE) Nru 1666/2000 (ĠU L 193, tad-29.7.2000, p. 37).[4] ĠU L 302, tad-19.10.1992, p. 1.--------------------------------------------------


title: Deċiżjoni tal-Kunsill 2014/23/PESK tal- 20 ta' Jannar 2014 li tħassar id-Deċiżjoni 2013/350/PESK li temenda u testendi l-mandat tar-Rappreżentant Speċjali tal-Unjoni Ewropea għall-proċess ta' paċi fil-Lvant Nofsani

text:
               21.1.2014

               MT

               Il-Ġurnal Uffiċjali tal-Unjoni Ewropea

               L 16/31

         DEĊIŻJONI TAL-KUNSILL 2014/23/PESK
   tal-20 ta' Jannar 2014
   li tħassar id-Deċiżjoni 2013/350/PESK li temenda u testendi l-mandat tar-Rappreżentant Speċjali tal-Unjoni Ewropea għall-proċess ta' paċi fil-Lvant Nofsani
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28, l-Artikolu 31(2) u l-Artikolu 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-23 ta' Jannar 2012, il-Kunsill adotta d-Deċiżjoni 2012/33/PESK (1) li taħtar lis-Sur Andreas REINICKE bħala r-Rappreżentant Speċjali tal-Unjoni Ewropea (RSUE) għall-proċess ta' paċi fil-Lvant Nofsani.

               (2)

               Fit-2 ta' Lulju 2013, il-Kunsill adotta d-Deċiżjoni 2013/350/PESK (2) li testendi l-mandat tar-RSUE sat-30 ta' Ġunju 2014 u li tipprevedi ammont ta' referenza finanzjarja għall-perijodu mill-1 ta' Jannar 2013 sal-31 ta' Diċembru 2013.

               (3)

               Fis-27 ta' Novembru 2013, il-Kumitat Politiku u ta' Sigurtà rrikonoxxa t-triq 'il quddiem proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà bl-intendiment li l-kompiti tar-RSUE ser jittieħdu għalissa mis-Servizz Ewropew għall-Azzjoni Esterna (SEAE). Barra minn hekk, ser jiġu żgurati rappurtar regolari lill-Istati Membri kif ukoll kuntatti ta' livell għoli.

               (4)

               Id-Deċiżjoni 2013/350/PESK għandha għalhekk titħassar b'effett mill-1 ta' Jannar 2014,

         ADOTTA DIN ID-DEĊIŻJONI:
   Artikolu 1
   Tħassir
   Id-Deċiżjoni 2013/350/PESK hija mħassra.
   Artikolu 2
   Rieżami
   Ir-rappreżentanza futura tal-UE fir-rigward tal-proċess ta' paċi tal-Lvant Nofsani għandha tiġi rieżaminata qabel Mejju 2004.
   Artikolu 3
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika mill-1 ta' Jannar 2014.

      Magħmul fi Brussell, l-20 ta’ Jannar 2014.

            Għall-Kunsill

            Il-President

         C. ASHTON

      (1)  Deċiżjoni tal-Kunsill 2012/33/PESK tat-23 ta’ Jannar 2012 li taħtar ir-Rappreżentant Speċjali tal-Unjoni Ewropea għall-proċess ta’ paċi fil-Lvant Nofsani (ĠU L 19, 24.1.2012, p. 17).

      (2)  Deċiżjoni tal-Kunsill 2013/350/PESK tat-2 ta’ Lulju 2013 li temenda u testendi l-mandat tar-Rappreżentant Speċjali tal-Unjoni Ewropea għall-proċess ta' paċi fil-Lvant Nofsani (ĠU L 185, 4.7.2013, p. 3).


title: Deċiżjoni tal-Kunsill (PESK) 2017/1195 tal-4 ta' Lulju 2017 li temenda d-Deċiżjoni 2014/129/PESK li tippromwovi n-netwerk Ewropew ta' gruppi ta' riflessjoni indipendenti dwar in-nonproliferazzjoni b'appoġġ għall-implimentazzjoni tal-Istrateġija tal-UE kontra l-Proliferazzjoni tal-Armi ta' Qerda Massiva

text:
               5.7.2017

               MT

               Il-Ġurnal Uffiċjali tal-Unjoni Ewropea

               L 172/14

         DEĊIŻJONI TAL-KUNSILL (PESK) 2017/1195
   tal-4 ta' Lulju 2017
   li temenda d-Deċiżjoni 2014/129/PESK li tippromwovi n-netwerk Ewropew ta' gruppi ta' riflessjoni indipendenti dwar in-nonproliferazzjoni b'appoġġ għall-implimentazzjoni tal-Istrateġija tal-UE kontra l-Proliferazzjoni tal-Armi ta' Qerda Massiva
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikoli 28(1) u 31(1) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fl-10 ta' Marzu 2014, il-Kunsill adotta d-Deċiżjoni 2014/129/PESK (1).

               (2)

               Id-Deċiżjoni 2014/129/PESK tipprevedi perijodu ta' implimentazzjoni ta' 36 xahar għall-proġetti li jkopru tal-attivitajiet speċjali msemmija fl-Artikolu 1(3) mid-data tal-konklużjoni tal-ftehim ta' finanzjament msemmi fl-Artikolu 3(3) tagħha.

               (3)

               Fit-3 ta' April 2017, il-Kunsill adotta d-Deċiżjoni (PESK) 2017/632 (2) li estendiet il-perijodu tal-implimentazzjoni tad-Deċiżjoni 2014/129/PESK sat-2 ta' Lulju 2017.

               (4)

               Fid-19 ta' Ġunju 2017, l-entità ta' implimentazzjoni (il-“Konsorzju tal-UE għan-Nonproliferazzjoni”) talbet l-awtorizzazzjoni tal-Unjoni għal estensjoni oħra tal-perijodu ta' implimentazzjoni tad-Deċiżjoni 2014/129/PESK sal-31 ta' Diċembru 2017 sabiex tkun tista' ssir l-organizzazzjoni ta' konferenza annwali importanti dwar in-nonproliferazzjoni u d-diżarm fl-2017, kif ukoll biex tkompli tinżamm il-manutenzjoni u tiġi aġġornata l-pjattaforma tal-internet tal-Konsorzju tal-UE għan-Nonproliferazzjoni wara t-2 ta' Lulju 2017.

               (5)

               Għalhekk jenħtieġ li d-Deċiżjoni 2014/129/PESK tiġi emendata sabiex tkun tista' ssir l-implimentazzjoni sħiħa tal-attivitajiet imsemmija fiha, u tiġi estiża d-durata tagħha skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2014/129/PESK hija emendata kif ġej:

               (1)

               Artikolu 1(3)(c) huwa sostitwit b'dan li ġej:

                           “(c)

                           il-provvediment ta' mezzi biex isiru erba' konferenzi prinċipali annwali ma' pajjiżi terzi u mas-soċjetà ċivili dwar in-nonproliferazzjoni u d-diżarm biex jippromwovu internazzjonalment l-Istrateġija tal-UE għan-Nonproliferazzjoni tal-AQM u l-Istrateġija tal-UE għas-SALW, u r-rwol, f'dan il-qasam, tal-istituzzjonijiet tal-Unjoni u l-gruppi ta' riflessjoni fl-Unjoni, bil-ħsieb li tiżdied il-viżibbiltà tal-politika tal-Unjoni f'dan il-qasam u li jitressqu rapporti u/jew rakkomandazzjonijiet quddiem ir-rappreżentanti tar-RGħ;”;

               (2)

               L-Artikolu 3(1) huwa sostitwit b'dan li ġej:
               “1.   L-ammont ta' referenza finanzjarja għall-implimentazzjoni tal-proġetti li jkopru l-attivitajiet imsemmijin fl-Artikolu 1(3) għandu jkun ta' EUR 4 034 254,15.”;

               (3)

               L-Artikolu 5(2) huwa sostitwit b'dan li ġej:
               “2.   Hija għandha tapplika mit-3 ta' Lulju 2017. Hija għandha tiskadi fil-31 ta' Diċembru 2017.”;

               (4)

               It-test tat-Taqsima 4 tal-Anness jinbidel b'dan li ġej:
               “4.   Tul ta' żmien
               Din id-Deċiżjoni għandha tiskadi fil-31 ta' Diċembru 2017.”.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-4 ta' Lulju 2017.

            Għall-Kunsill

            Il-President

         M. MAASIKAS

      (1)  Id-Deċiżjoni tal-Kunsill 2014/129/PESK tal-10 ta' Marzu 2014 li tippromwovi n-netwerk Ewropew ta' gruppi ta' riflessjoni indipendenti dwar in-nonproliferazzjoni b'appoġġ għall-implimentazzjoni tal-Istrateġija tal-UE kontra l-Proliferazzjoni tal-Armi ta' Qerda Massiva (ĠU L 71, 12.3.2014, p. 3).

      (2)  Id-Deċiżjoni tal-Kunsill (PESK) 2017/632 tat-3 ta' April 2017 li temenda d-Deċiżjoni 2014/129/PESK li tippromwovi n-netwerk Ewropew ta' gruppi ta' riflessjoni indipendenti dwar in-nonproliferazzjoni b'appoġġ għall-implimentazzjoni tal-Istrateġija tal-UE kontra l-Proliferazzjoni tal-Armi ta' Qerda Massiva (ĠU L 90, 4.4.2017, p. 10).


title: Deċiżjoni tal-Kunsill (UE) 2016/991 tad-9 ta' Ġunju 2016 li taħtar membru supplenti, propost mir-Renju ta' Spanja, fil-Kumitat tar-Reġjuni

text:
               21.6.2016

               MT

               Il-Ġurnal Uffiċjali tal-Unjoni Ewropea

               L 162/14

         DEĊIŻJONI TAL-KUNSILL (UE) 2016/991
   tad-9 ta' Ġunju 2016
   li taħtar membru supplenti, propost mir-Renju ta' Spanja, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020. Nhar id-9 ta' Ottubru 2015, bid-Deċiżjoni tal-Kunsill (UE) 2015/1915 (4), is-Sur Esteban MAS PORTELL ġie sostitwit mis-Sur Marc PONS i PONS bħala membru supplenti.

               (2)

               Konsegwentement għal tmiem il-mandat tas-Sur Marc PONS i PONS, sar vakanti s-siġġu ta' membru supplenti fil-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Hija b'dan maħtura membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sinjura Pilar COSTA i SERRA, Consejera de Presidencia del Gobierno de las Islas Baleares.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, id-9 ta' Ġunju 2016.

            Għall-Kunsill

            Il-President

         G.A. VAN DER STEUR

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).

      (4)  Id-Deċiżjoni tal-Kunsill (UE) 2015/1915 tad-9 ta' Ottubru 2015 li taħtar żewġ membri Spanjoli u tliet membri supplenti Spanjoli fil-Kumitat tar-Reġjuni (ĠU L 280, 24.10.2015, p. 26)


title: Deċiżjoni tal-Kunsill 2014/538/PESK tat- 8 ta' Lulju 2014 dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tal-Kolombja li jistabbilixxi qafas għall-parteċipazzjoni tar-Repubblika tal-Kolombja f'operazzjonijiet tal-Unjoni Ewropea għall-immaniġġar ta' kriżijiet

text:
               23.8.2014

               MT

               Il-Ġurnal Uffiċjali tal-Unjoni Ewropea

               L 251/7

         DEĊIŻJONI TAL-KUNSILL 2014/538/PESK
   tat-8 ta' Lulju 2014
   dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tal-Kolombja li jistabbilixxi qafas għall-parteċipazzjoni tar-Repubblika tal-Kolombja f'operazzjonijiet tal-Unjoni Ewropea għall-immaniġġar ta' kriżijiet
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 tiegħu, flimkien mal-Artikolu 218(5) u (6) tat-Trattat dwar il-Funzjonament tal-Unjoni Ewropea,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Il-kondizzjonijiet rigward il-parteċipazzjoni ta' Stati terzi f'operazzjonijiet tal-Unjoni għall-immaniġġar ta' kriżijiet għandhom ikunu stipulati fi ftehim li jistabbilixxi qafas għal tali parteċipazzjoni possibbli fil-futur, aktar milli jiġu ddefiniti każ b'każ għal kull operazzjoni kkonċernata.

               (2)

               Wara l-adozzjoni ta' Deċiżjoni mill-Kunsill fis-17 ta' Frar 2014 li tawtorizza l-ftuħ ta' negozjati, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà nnegozja Ftehim bejn l-Unjoni Ewropea u r-Repubblika tal-Kolombja li jistabbilixxi qafas għall-parteċipazzjoni tar-Repubblika tal-Kolombja f'operazzjonijiet tal-Unjoni Ewropea għall-immaniġġar ta' kriżijiet ('il-Ftehim').

               (3)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tal-Kolombja li jistabbilixxi qafas għall-parteċipazzjoni tar-Repubblika tal-Kolombja f'operazzjonijiet tal-Unjoni Ewropea għall-immaniġġar ta' kriżijiet huwa b'dan approvat f'isem l-Unjoni.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jinnomina persuna jew persuni li jkollhom is-setgħa li jiffirmaw il-Ftehim sabiex tintrabat l-Unjoni.
   Artikolu 3
   Il-President tal-Kunsill għandu, f'isem l-Unjoni, jagħti n-notifika prevista fl-Artikolu 17(1) tal-Ftehim (1).
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-8 ta' Lulju 2014.

            Għall-Kunsill

            Il-President

         P. C. PADOAN

      (1)  Id-data tad-dħul fis-seħħ tal-Ftehim ser tiġi pubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.